Portal: Moguće odlaganje sastanka u Vašingtonu kako bi prisustvovao i Tramp – Krstarica\nBeta 21. avgusta 2020. 14:40\nPo navodima portala, Priština je pristala na odlaganje sastanka, prvobitno najavljenog za 2. septembar, dok Beograd još nije izneo stav o odlaganju.\nSastanak u Vašingtonu je najavio izaslanik američkog predsednika za dijalog Kosova i Srbije Ričard Grenel, a organizuje ga predsednikov savetnik za nacionalnu bezbednost, Robert O’Brajen iz čije je kancelarije potvrdjeno da će na sastanku biti predsednik Srbije Aleksandar Vučić i kosovski premijer Avdulah Hoti.\nPortal je preneo i da je pored najave da će se razgovoarati o ekonomskim tema, pomenuta i mogućnost da tom prilikom bude postignut konačni sporazum Beograda i Prištine.\nKosovski premijer je izjavio ranije da će se na sastanku u Beloj kući razgovarati o „velikim projektima ekonomske saradnje koji će promeniti ekonomsku perspektivu Kosova i regiona“.\nI predsednik Srbije Aleksandar Vučić kazao je da će tema razgovora u Vašingtonu biti ekonomija.\nSastanak u Beloj kući najpre je bio zakazan za 27. jun, ali je otkazan nakon što je Specijalno tužilaštvo u Hagu objavilo da je podnelo optužnicu za ratne i zločine protiv čovečnosti protiv predsednika Hašima Tačija i lidera DPK, Kadri Veseljija.


Šta nas ove godine očekuje u Galeriji Matice srpske? | Novosadski informativni portal 021\nU svim programima Galerije Matice srpske tokom prethodne godine učestvovalo je skoro 52.000 građana, a ako se računaju posetioci na međunarodnim izložbama i aktivnostima, stiže se do rekordne cifre od skoro 80.000 posetilaca.\nNovi Sad 24.01.2020. | 13:07 > 14:50\nKako su na godišnjem rezimeu o radu i stvaralaštvu Galerije predočili predstavnici ove institucije, 2019. godina je za Galeriju Matice srpske bila velika - stigla su dva velika nacionalna priznanja i nekoliko međunarodnih, a ističu se Orden svetog despota Stefana Lazarevića u znak priznanja za doprinos razvoju kulturne baštine, te nagrada Kapetan Miša Anastasijević za realizaciju projekata iz oblasti kulture.\nKako je navela programska direktorka Galerije Matice srpske dr Snežana Mišić, dve izložbe koje su obeležile prethodnu godinu su "Đura Jakšić - Između mita i stvarnosti" i "Kračun", izložba kojom je ustanova proslavila Dan Galerije Matice srpske i koju posetioci mogu da pogledaju do kraja februara ove godine.\n"Kad je reč o međunarodnoj saradnji i aktivnostima, izdvojili bismo izložbu 'Sava Šumanović i tajna pod kupolom', koja je proletos prikazana u Parizu. Naša kolekcija je uvećana za 176 dela, od kojih su četiri dela otkupi, a ostatak su pokloni i najveću celinu predstavlja poklon-zbirka Save Stepanova Galeriji Matice srpske", poručila je Mišićeva.\nI ova godina će za Galeriju biti aktivna, najavila je upravnica GMS dr Tijana Palkovljević Bugarski. Za početak, Galerija gostuje u Narodnoj galeriji Slovenije u Ljubljani sa izložbom Srpski modernizam 1880-1950 iz kolekcije Galerije Matice srpske, koja obuhvata 86 dela.\n"Novu sezonu otvaramo izložbom Inspirisani Italijom, koja je premijerno prikazana u Italiji, a sada dolazi i kod nas i kojom predstavljamo srpske umetnike pod uticajem Italije, italijanske kulture i umetnosti. U maju premijerno prikazujemo izložbu Identitet(i), a tokom leta izložbe Matrica i Kaleidoskop", najavila je Palkovljević Bugarski.\nUslediće izložba Poklon-zbirka Graovac sa 20 dela Nikole Graovca i 24 skulpture Radmile Graovac, odnedavno deo kolekcije GMS, a na kraju godine sledi najzanimljivija izložba od svih - Novosađani biraju.\nOva izložba direktno će uključiti građane u realizaciju i, slično izložbi Mladi biraju, koja je na najmaštovitiji način angažovala učenike novosadskih škola, dati novi pogled na kolekciju Galerije, iz ugla posmatranja Novosađana.\nTokom godine, izložba Evropski fenomeni u kolekciji Galerije Matice srpske gostovaće u Umetničkom muzeju u Temišvaru, a Umetnička kolekcija kompanije Tarkett gostovaće u Narodnom muzeju na Cetinju.\nKao i do sada, očekuju se redovni programi poput obeležavanja Meseca frankofonije, manifestacije Muzeji sa decom, Dani evropske baštine i zanimljiv edukativni program za decu Odrastanje uz umetnost, a na jesen počinje i novi edukativni ciklus za decu pod nazivom Umetnost se pravi od...\nOvo je samo deo aktivnosti Galerije, koja će ove godine delati pod sloganom "Budi uz umetnost". Ideja iza slogana je da svi građani osećaju slobodu da učestvuju u doživljaju umetnosti i doprinesu svojim ličnim pečatima onome što se radi u GMS.\n24.01.2020 • 15:16\n..upravnica Tijana, je redak dokaz da državna firma ne mora da bude, uništena i dosadna.. svaka čast, samo napred..:))\n24.01.2020 • 14:16\nOčekuju vas sranja Novog poretka.\nJoš 605 pacijenata preminulo od virusa korona u Francuskoj, država u četvrtoj nedelji karantina\nTramp: Svetska zdravstvena organizacija je davala loše preporuke


Predesedavajući OEBS-a na sednici Saveta bezbednosti UN\nPredsedavajući OEBS, ministar spoljnih poslova Srbije Ivica Dačić, održaće danas brifing u Savetu bezbednosti Ujedinjenih nacija u Njujorku, posvećen aktivnostima OEBS.\nDačić je juče izjavio da se Srbija zalaže za jačanje uloge Ujedinjenih nacija u očuvanju mira i bezbednosti i za poštovanje međunarodnog prava. "U osnovi poštovanja međunarodnog prava i vladavine prava pre svega je poštovanje suvereniteta i teritorijalnog integriteta svake zemlje, a rešenje svake krize, ne vojna intervencija, već samo dijalog", rekao je Dačić na otvorenoj debati Saveta bezbednosti UN, pod nazivom "Osvrt na istoriju, potvrda snažne posvećenosti svrsi i principima Povelje UN".\nJedna suverena država, prema njegovim rečima, ne može nastati tako što će poništiti postojanje i suverenitet druge, a prava građana jedne zemlje ne smeju da budu ostvarena kroz kršenje prava drugih.\nDačić je istakao da Srbija podržava napore da se sagledaju i pronađu mogućnosti i načini unapređenja rada svih organa i tela UN, posebno na planu očuvanja međunarodnog mira i bezbednosti i jedinstvenog reagovanja na najsloženije bezbednosne izazove i pretnje.\nOn je naveo da zajednički cilj - učiniti svet boljim, razvijenijim i pravednijim - podrazumeva međunarodnu saradnju zasnovanu na načelima jednakosti država, odricanju od upotrebe sile, nemešanju u unutrašnje stvari drugih država, poštovanju teritorijalnog integriteta, mirnom rešavanju sporova i međusobnom poštovanju.\nTo su osnovni principi kojima se Srbija rukovodi i u svojoj spoljnoj politici i kao predsedavajući OEBS-u, naglasio je Dačić.\nOn je rekao da je partnerstvo OEBS-a sa UN od vitalnog značaja za očuvanje dugoročnog mira i bezbednosti na geografskom prostoru od Vankuvera do Vladivostoka.\nDačić će u funkciji predsedavajućeg OEBS boraviti u SAD do 26. februara, gde će učestvovati u aktivnostima Ujedinjenih nacija i, pored ostalog, razgovarati sa američkim državnim sekretarom Džonom Kerijem.


Kvoterbek Nju Inglanda, koji je zaustavljen na startu plej-ofa u meču sa njujorškim Džetsima, ove sezone je postigao 36 tačdauna dodavanjem, a samo četiri puta je loptu bacio u protivničke ruke. Interesnatno da ni ove, ni 2008. godine, “Patriote” nisu uspele da dođu do titule a u oba slučaja Brejdi je proglašen za “ofanzivnog MVP-a”.\nMnogo neizvesnija je bila trka za najboljeg odbrambenog igrača lige, jer je Polamalu sa 17 glasova imao samo dva više od Kleja Metjusa, lajnbekera Grin Beja. Obojica će biti na terenu u noći između nedelje i ponedeljka kada je na programu 45. Superboul.\nPolamalu, “dugokosi pravoslavac” kako ga najčešće pamte naši ljubitelji američkog fudbala (iako su mu preci poreklom sa Samoe, brak sa Grkinjom Terezom bio je više nego dovoljan da promeni veroispovest) u ovoj sezoni je sedam puta uhvatio dodavanja protivničkih kvoterbekova, postigavši pritom i jedan tačdaun.


Šta se dešava sa trudnicama ukoliko se firma ugasi? - Biznis.rs\nNovi Zakon o zdravstvenom osiguranju donosi niz olakšica, ipak ima i nejasnoća\nŠta se dešava sa trudnicama ukoliko se firma ugasi?\n22.2.2021 14:43 Autor: Marija Jovanović 2\nNovi Zakon o zdravstvenom osiguranju koji će stupiti na snagu u junu ove godine doneće nekoliko izmena koje će trudnicama omogućiti da na lakši...\nNovi Zakon o zdravstvenom osiguranju koji će stupiti na snagu u junu ove godine doneće nekoliko izmena koje će trudnicama omogućiti da na lakši i brži način dođu do isplata na bolovanju.\n„Ono što je pre svega dobro za trudnice jeste što na njih više neće uticati da li je poslodavac uplatio preostale poreze i doprinose. Trudnicama će se isplatiti plata, a od poslodavca će se potraživati neisplaćen novac na konto poreza i doprinosa“, kaže za Biznis.rs Jasmina Mihnjak, urednica portala Bebac.\nOna se nada da će ovaj nacrt zakona biti usvojen. Javna rasprava je još uvek u toku, a kako kaže naša sagovornica oni su već uputili nekoliko predloga i upita oko pojedinih nejasnoća koje bi trebalo jasnije definisati.\n„Druga važna izmena tiče se same procedure otvaranja bolovanja. Novim zakonom predviđeno je da će ubuduće ginekolog elektronskim putem podnositi doznake, čime se olakšava i procedura jer samim tim trudnice neće morati da dostavljaju poslodavcu doznake. Međutim, ostaje nejasno da li onda poslodavac to dostavlja Republičkom fondu za zdravstveno osiguranje, ili RFZO odmah, istog trenutka, ima uvid u to“, objašnjava Mihnjak.\nPrema njenim rečima, ova izmena jako je važna jer ukoliko se očekuje od poslodavca da doznake i sva ostala neophodna dokumenta on dostavlja RFZO, onda će opet doći do kašnjenja sa isplatama jer će se napraviti raskorak u vremenu.\n„Na taj način poslodavac može da čeka i po dve nedelje da to uradi i opet ćemo doći do toga da se kasni sa isplatama“, objašnjava Mihnjak i dodaje da se iskreno nada da se to neće desiti i da će ove izmene biti unete kako bi se konačno rešio problem zakasnelih naknada zarada na trudničkom bolovanju jer praksa do sada pokazala da trudnice i po više meseci ne dobijaju plate.\n„Treća važna stvar je obračun naknada zarada, koje više neće raditi poslodavac već RFZO, što će opet skratiti samu proceduru. Primera radi, ginekolog, koji lekarskim putem šalje poslodavcu informaciju o sprečenosti za rad, ukoliko istog trenutka tu informaciju dobije i RFZO, onda fond ima rok od 15 dana da novac uplati poslodavcu koji u roku od tri dana novac mora da isplati trudnici“, napominje Mihnjak.\nUrgentno pitanje je i šta se dešava sa trudnicama koje se nađu na trudničkom bolovanju u slučaju kada firma ode u stečaj. Kako kaže naša sagovornica, u proteklom periodu tokom pandemije bilo je mnogo takvih primera.\n„Imali smo takvu situaciju u jednoj firmi gde je bilo puno trudnica na bolovanju koje su u trenutku kada je firma prestala sa radom izgubile status zaposlenog i samim tim i i naknade zarada za trudničko bolovanje. Iako to pripada državi koja im plaća doprinose, one na to gube pravo ukoliko nisu zaposlene, odnosno automatski čim ostanu bez posla. Da su na primer ostale u toj firmi, RFZO bi refundirao troškove poslodavcu“, napominje ona i dodaje da se novim izmenama ovaj problem ne rešava, iako je to vrlo važno pitanje.\nISPLATA POREZI SRBIJA\nŠTA SE DEŠAVA SA SREBROM? Velike banke gomilaju zalihe i očekuju rast cena\nŠTA SE TO DEŠAVA SA BITKOINOM? U jednom danu izgubi 8.000 dolara, a onda za…\nSPORAZUM BIH I MMF TEK NA PROLEĆE Ukoliko se hitno ne postigne dogovor\nNjima i treba da se isplati


Uzbuna u "Vinči": "Prljavštine" iz "Pandorine kutije" sve više izlaze u javnost i pod "lupu" nadležnih - Jutarnji GLASnik\n„Aferaši“ nek se čuvaju, sve više uzbunjivača u Institutu otkriva istinu!\nSamo preko 5 i po hiljada faktura pod sumnjom regularnosti poslovanja je samo delić za istragu…\nKako saznaje Jutarnji GLASnik dipl.ecc. Nenadu M. Stojkoviću, 31.10.2019. godine, uručeno je Rešenje o otkazivanju Ugovora o obavljanju povremenih i privremenih poslova u INN Vinča od 02.08.2019. godine, koje je trebalo da važi do 31.decembra 2019. i da se dalje obnovi .\nMeđutim u Stojković, koji je postavljen kao Lice zaduženo za poslove korporativne i ekonomske bezbednosti morao bi da završi započete poslove prema članu 5, stav 1, Ugovora o obavljanju povremenih i privremenih poslova, u kome je navedeno: “Naručilac posla zadržava pravo da može raskinuti Ugovor o obavljanju privremenih i povremenih poslova i pre isteka roka na koji je isti zaključen, sa otkaznim rokom od 7 dana.\nU slučaju raskida Ugovora poslovi i aktivnosti čija je realizacija u toku, moraju se završiti u dogovorenim rokovima i zahtevanim kvalitetom.“\nDa se i dalje krše propisi u INN „Vinča“ dokazuje i informacija da je u ovom rešenju dat i kraći otkazni rok od Zakonom propisanog roka. Naime Otkazni rok ne može biti kraći od 8 (osam) dana, (član 189 Zakona o radu).\nStojković je zbog toga, ali i zbog kršenja, u skladu sa odredbama Zakona o radu i odredbama samog Ugovora o obavljanju povremenih i privremenih poslova poslao prigovor na ovo rešenje bar dok ne završi započete poslove, na koje još nije dobio odgovor, kaže dobro obavešten izvor.\nU obrazloženju, kako smo saznali navodi se i da je popunjavanjem broja zaposlenih u Centru nezavisne interne revizije OJ Instituta Vinča, organizovano uspešno obavljanje poslova Koordinatora korporativne i ekonomske bezbednosti, što poznavaoci prilika u Institutu kažu da ne odgovara istini.\nNaime, DRI je donela zaključak da je Institut krši odredbe dobrog poslovanja, naši izvori kažu da interna revizija za proteklih godinu dana nije preduzela ništa po pitanju otklanjanja i sprečavanja činioca koji neposredno utiču na ekonomsku bezbednost Instituta, a sadržani su u Izveštaju Državna revizorka institucija (DRI), Revizorskog izveštaja nezavisnog revizora, Rešenje Sektora budžetske inspekcije Ministarstva finansija Vlade RS, Odazivni izveštaj, DRI-poslerevizioni izveštaj o merama ispravljanja, koji sami po sebi imaju karakter hitnosti i ne trpe odlaganje.\nIzmeđu ostalih započete aktivnosti i poslovi se odnose na forenziku i utvrđivanje 5.593 ulaznih faktura za koje je ne postoji evidencija, kao i utvrđivanje korisnika za 108 brojeva mobilnih telefona.\nSamo deo koji se odnosi na regularnost poslovanja preko tih 5 i po hiljada faktura puta ko zna kolikih suma novaca, dovode u sumnju da provere eksperata ovakvih radnji u INN „Vinča“ nisu poželjni, jer neko očigledno hoće da zataška činjenice.\nNije ni čudno imajući u vidu, kako zaposleni, insajderi Jutarnjeg GLASnika kažu da je vd direktorka Snežana Pajović, postavljena iako su se zaposleni izabrali drugog direktora, da bi zataškavala vinovnike „afere“ Marčetine i Karićeve „ekipe“ i kako bi se njenim postavljenjem nastavio „kriminal“ u poslovanju.\n„Osim toga važećom sitematizacijom radnih mesta INN Vinča, oktobra 2018. precizirani su poslovi koji obavlja Centar nezavisne revizije Instituta. Opisom poslova koji vrši Centar nezavisne interne revizije Instituta, jasno se vidi da poslovi nezavisne revizije i poslovi koji se obavljaju u delokrugu i delatnosti koju tretira korporativna i ekonomska bezbednost nemaju nikakvih sličnosti i nespojivi su sa stanovišta delovanja i struke“, kaže naš izvor.\nUpad u kancelariju smenjenog uzbunjivača\nNaime, posle hapšenja i bure oko“malverzacija u poslovanju bivše garniture „aferaša“ došlo je upravo do potrebe za angažovanjem eksperta na poslovima korporativne i ekonomske bezbednosti, upravo zbog procene da postoji ugroženost Instituta u toj oblasti.\nUmesto da nova vd direktorka Pajović sa zadovoljstvom prihvati delotvoran rad eksperta Stojkovića i omogući mu da započete poslove dovede do kraja, ona mu prevremeno otkazuje saradnju, što bi se moglo protumačiti da je njegovim otkazom zaustavljeno dalje ispitivanje nedozvoljenih radnji kao i to da kod Menadžmenta Instituta ne postoji želja i volja da se takvo stanje ispravi.\nPrigovor dipl.ecc. Nenad M. Stojković dostavljena su Upravnom odboru, Direktoru Instituta, Kolegijumu direktora, Arhivi, kao i Licu zaduženom za prijem informacija i vođenje postupka u vezi sa uzbunjivanjem.\nNažalost ostalih koji žele da prikriju malverzacije u INN“Vinči“, dr Mioljub Nešić, lice zaduženo za prijem informacija i vođenje postupka u vezi sa uzbunjivanjem kada je dobio prigovor proglasio je Stojkovića za uzbunjivača INN „Vinča“.\nA, ako se i dalje sputavaju ljudi koji žele da uspostave red i rad u Institutu i spreče „kriminal“čini se da će sve više „tajnih kriminalnih poslovanja“ biti otkriveno javnosti, jer ih je sve više koji vole i žele da se bore da INN“Vinča“ dostojanstveno i dalje bude institucija od nacionalnog značaja.\nI prenose informacije i dostavljaju dokumentaciju, na primer o „pranju novca“ Instituta preko firme , koja bila prijavljena na adresu INN „Vinča“u vlasništvu četvorice zaposlenih u Institutu, od kojih je jedan sada zamenik vd Pajović, ili… Ima očigledno mnogo toga da se otkrije upravo u tom ekonomskom delu „poslovanja“ „aferaša“ Instituta.\nSa stanovišta struke, celokupna aktivnost i poslovi korporativne i ekonomske bezbednosti podređena je jedinstvenom cilju i zaštiti ekonomskih interesa i poslovne reputacije Instituta, koja je, na žalost, u poslednje vreme izložena medijskom „prozivanju“.\nKoliko će nadležne institucije dopuštati da se „kriminal“ u INN „Vinča“ još odvija? Prema nekim informacijama, neće „aferaše“ uskoro niko više štititi, već će odgovarati jer „prljavštine“ iz „Pandorine kutije“ sve više izlaze u javnost i pod lupu nadležnih.\nIzvor:Jutarnji GLASnik Foto:Screenshot,Ilustracije\nTagged AFERA, UZBUNA, UZBUNJIVAČI, VINČA\nOne Reply to “Uzbuna u „Vinči“: „Prljavštine“ iz „Pandorine kutije“ sve više izlaze u javnost i pod „lupu“ nadležnih”\n28/11/2019 у 19:16\nNazalost u nasoj drzavi se iza svakog projekta krije neka afera i neko pere novac.


Jedinstvo Bemax dogovorilo saradnju sa Jovanom Delićem\nObjavljeno utorak, 30 avgust 2016 16:53\nOdbojkaški klub Jedinstvo Bemax iz Bijelog Polja dogovorio je jednogodišnju saradnju sa Jovanom Delićem (23), uz mogućnost produženja.\nKako je saopštio Slobodan Šebek - sportski direktor Jedinstva, stvaraju se uslovi da klub početak priprema dočeka sa planiranim brojem pojačanja i kvalitetom.\n„Klub ulazi u završnu fazu dovođenja pojačanja i polako se sklapaju kockice tima koji će se ove sezone boriti na tri fronta. Nadam se da ćemo do početka priprema dovesti srednjeg blokera sa čime će biti zaoukružena lista pojačanja za ovu sezonu“, istakao je Šebek.\nJovan Delić je povremeni seniorski reprezentativac Crne Gore i igrač koji je prošao sve mlađe selekcije crnogorske reprezentacije. Ovaj 23-godišnji primač servisa, može po potrebi da igra i kao korektor, visok je 196 centimetara, a u Bijelo Polje dolazi iz Novog Pazara gdje je igrao prošle sezone. Prije toga bio je član kladovskog Đerdapa, Budućnosti, Studentskog centra i Novog Sada.\nŠebek je dodao i da će u cilju popularizacije odbojke u Bijelom Polju u petak, drogog septembra biti organizovan „Dan odbojke“.\n„Tokom programa koji smo osmislili predviđene su nagradne igre za najmlađe, druženje sa članovima seniorske reprezentacije, a vršiće se upis novih članova u školu odbojke koja počinje u septembru. Moram da istaknem da nam je veliku pomoć u realizaciji Dana odbojke pružio Odbojkaški savez Crne Gore, sa čime je naša ideja o promociji ovog sporta dobila kvalitet više. Pozivamo sve koji vole odbojku da dođu na druženje na Gradski trg u petak od 12 časova“, zaključio je Šebek.\nNa putu za odbojkašku Ligu šampiona bjelopoljsko Jedinstvo mora da savlada Omoniju\nOdbojkaši Jedinstva nastupaju u kvalifikacijama za Ligu šampiona\nStrahinja Kuburović prvo pojačanje Odbojkaškog kluba “Jedinstvo Bemax “\nPopović prvi seniorski reprezentativac u istoriji bjelopoljskog Odbojkaškog kluba


ΤΕΧ (izgovara se "teh" ili "tek"; kada se piše običnim slovima, piše se kao TeX) je sistem za obradu i prelom teksta na računaru. U osnovi ovog sistema leži METAFONT, jezik za opis fontova i slovni oblik Computer Modern. Njegov tvorac je Donald Knuth. Njegova osnovna svrha je pisanje dokumenata, članaka i knjiga koje lijepo izgledaju, struktuirano i jednostavno stvaraju tekst koji u sebi sadrži i druge štampane sadržaje sem običnog teksta, a tu se prvenstveno misli na naučne tekstove sa složenim matematičkim formulama i funkcijama kao i drugim simbolima.\nTeX je opće prihvaćen kao najbolji način za slaganje složenih matematičkih formula, naročito kada se koristi u obliku LaTeX-a ili nekog drugog paketa šablona, a danas se također koristi i za druge slovoslagačke poslove.\nCommons ima datoteke na temu: TeX\nPreuzeto iz "https://bs.wikipedia.org/w/index.php?title=TeX&oldid=2929607"\nPosljednja izmjena dana 22 april 2018 u 19:03\nOva stranica je posljednji put izmijenjena na datum 22 april 2018 u 19:03.


– Usvajanje ovako predloženih izmena i dopuna Poslovnika drastično bi oslabilo poziciju srpskih poslanika iz Republike Srpske u Predstavničkom domu Parlamentarne skupštine BiH, a posebno u stalnim komisijama Predstavničkog doma u kojima bi Srbi bili u potpuno podređenom položaju – upozorio je Košarac.\nKošarac je naglasio da snažno podržava sve zaključke koje je rano jutros usvojila Narodna skupština Republike Srpske, posebno onaj kojim se predstavnici Republike Srpske u Predsedništvu BiH, oba doma Parlamentarne skupštine BiH i u Savetu ministara obavezuju da ne učestvuju u donošenju izmjena Poslovnika i drugih akata na način da se smanjuje broj predviđenih srpskih glasova i glasova iz Republike Srpske za donošenje odluka iz njihove nadležnosti.\n– Najoštrije osuđujem činjenicu da opozicioni poslanici u Narodnoj skupštini Republike Srpske nisu podržali ovaj i druge zaključke, čime su pokazali da imaju loše namere prema Republici Srpskoj i njenim institucijama i da neće promeniti katastrofalan politički kurs podrške politici Bakira Izetbegovića, čiji je cilj rušenje Republike Srpske – rekao je Košarac.\nOn kaže da je Predlog izmena i dopuna poslovnika Predstavničkog doma Parlamenta BiH, čije su usvajanje po hitnom postupku zatražili poslanici SDS i PDP, neprovodiv jer te dve partije, zajedno sa jednim poslanikom SDA iz Republike Srpske, nemaju dovoljno pozicija da bi na poslovnički dozvoljen način popunili jednu trećinu pozicija iz Republike Srpske u svim stalnim komisijama Predstavničkog doma.\nOn smatra da se iza ovog prijedloga krije namera SDS i PDP, kao i njihovih šefova iz SDA, da daju legitimitet Savetu ministara u tehničkom mandatu i da što duže ostanu u ministarskim foteljama.\n– SNSD će, zajedno sa našim koalicionim partnerima, učiniti sve da spreči dalje negativno i štetno delovanje SDS i PDP po interese srpskog naroda i Republike Srpske – poručio je Košarac.


SMCG dio nove međunarodne grupe sindikata i udruženja osnovane u Atini - Sindikat medija Crne Gore\nSindikat medija Crne Gore (SMCG) jedan je od potpisnika deklaracije kojom su se 21 sindikat i udruženje novinara članica Međunarodne federacije novinara (IFJ) iz 16 zemalja izjasnili da ne pristaju na politiku podjela, manipulacija i netolerancije i obavezali na kampanju kojom će se ponovo uspostaviti povjerenje u novinarstvo i održati novinarstvo kao zajedničko dobro.\nNa konferenciji koja je održana u Atini od 4. do 6. novembra učesnici su jednoglasno odlučili da osnuju novu regionalnu grupu u okviru IFJ koju će činiti članice iz država crnomorskog regiona, Mediterana i arapskih država, u okviru koje će zajedno raditi na jačanju solidarnosti. Konferenciji je prisusvovala predsjednica SMCG i članica Upravnog odbora Evropske fereracije novinara Marijana Camović.\nNova grupa će se truditi da aktualizuje profesionalna sindikana pitanja i da radi na zaštiti slobode izražavanja i informisanja kao i ljudskih prava novinara. Radiće i na promociji zajedničkih interesa u sferi socijalnih, ekonomskih, kulturnih i medijskih politika\nKonferenciju u Atini su organizovale IFJ i njene grčke članice JUADN i ESPIT, a razgovarano je o širokom spektru izazova sa kojima se suočavaju novinari u regionu među kojima su njihova sigurnost, sloboda štampe i politički pritisci na medije. Učesnici su osudili sve veće nasilje nad medijima i pritiske na novinare koji dolaze od beskrupuloznih predstavnika vlada, političara i ekstremista, što stvara novo tlo za samocenzuru i gdje se lažne vijesti i širenje mržnje preko on line medija mogu lako probiti.\nUpućeno je pismo solidarnosti novinarima Palestine i podrške njihovoj borbi protiv nasilja, zastrašivanja i uskraćivanja njihovih prava.\nDelegati su, takođe, osudili divljačka otpuštanja urednika i kršenja brojnih prava novinara u mnogim medijima do kojih dolazi jer vlasnici medija, koji su suočeni sa problemima u poslovanju, napuštaju svoju misiju, odustaju od etike i vrijednosti novinarstva, i pozvali na aktivno učešće i solidarnost sa žrtvama ekonomske krize.\nZaključeno je da profesionalno, nezavisno i kvalitetno novinarstvo mora da prati poštovanje osnovnih radnih standarda, i da je to od vitalnog značaja za odbranu prava građana da znaju.


Makron: Nikada ne otkrivam šta se dešava iza zatvorenih vrata - Sputnjik Srbija\n04:05 02 Decembar 2020\nMakron: Nikada ne otkrivam šta se dešava iza zatvorenih vrata\n10:20 06.06.2018 (osveženo 10:38 06.06.2018) Preuzmite kraći link\nPredsednik Francuske Emanuel Makron odbio je da otkrije detalje pregovora sa Donaldom Trampom, pozivajući se na citat koji se pripisuje prvom kancelaru Nemačkog carstva Otou fon Bizmarku, prenosi „Uest Frans“.\n„Nikada ne otkrivam šta se dešava iza zatvorenih vrata, jer, kako je rekao Bizmark, ako otkrijete ljudima recept za kobasice, nisam siguran da će nastaviti da ih jedu“, rekao je Makron.\nPrema njegovim rečima, „kuhinjski komentari“ teško da će pomoći da se postavi sto ili poboljša apetit. Pri tome je francuski lider istakao da je dijalog sa Trampom bio „otvoren“.\nEvropa ne može da se suprostavi „čeličnom ratu“ Amerike, ali će nešto shvatiti...\nRanije je izvor Si-En-Ena saopštio da je prošlonedeljni telefonski razgovor Makrona i Trampa bio „užasan“. Kako je saopštila televizija BFMTV, francuski predsednik nazvao je nezakonitim uvođenje američkih carina na čelik i aluminijum, naglašavajući da te mere predstavljaju grešku.\nProšlog četvrtka, 31. maja, objavljeno je da Sjedinjene Američke Države uvode carine od 25 i 10 odsto za čelik i aluminijum koji se uvoze iz Evrope, Kanade, Meksika i drugih zemalja, sa izuzetkom Argentine. Evropska unija će 1. juna pokrenuti zakonske procedure protiv tog koraka u okviru Svetske trgovinske organizacije.\nrazgovor, Emanuel Makron, Donald Tramp, Francuska


Home/Fabrike/Swisslion Gornji Milanovac\nProizvodna jedinica ,,Swisslion” Gornji Milanovac, formirana nakon privatizacije „PIK“ Takovo 2004.godine, zapošljava 460 radnika, od kojih je više od 300 zaposleno u proizvodnji. Sve linije za proizvodnju i pakovanje su automatizovane ili poluautomatizovane, a od renomiranih proizvođača, kao što su: Carle & Montanari, Padovan, Werner & Pfaiderer, HASS, Cavana, Hasia, Hastamat , uz mali udeo ručnog rada. Više od decenije, fabrika za proizvodnju jednog od najpoznatijeg proizvoda, „Eurocrem-a” posluje u okviru poslovnog sistema „Swisslion-Takovo”. Za to vreme sistem neprekidno ulaže u razvoj tržišta, prodaju i marketing kao i u razvoj tehnologije i novu opremu za proizvodnju, koja poseduje najviši stepen zaštite bezbednosti proizvoda i ljudi. Infrastrukturu, kondicionirane magacinske prostore sa odgovarajućom rashladnim sistemom za stabilizaciju proizvoda i ostalo.\nU avgustu 2017. godine završen je i zaokružen desetogodišnji ciklus investiranja u praktično sve segmente tehnoloških operacija pripreme i pakovanja „Eurocrem-a” i „Eurobloka”.\nDnevni kapacitet proizvodnje u pogonima ,,Swisslion” Gornji Milanovac je do 80 tona, zavisno od strukture proizvoda i pakovanja.\nProizvodnja je organizovana u dva proizvodna pogona, a na jedanaest proizvodnih linija.\nVodeći proizvod pogona Kremova je „Eurocrem”, slatki namaz, uz čiji ukus su odrasle mnoge generacije Jugoslovena. Počeo je da se proizvodi 1972. godine, a po originalnoj italijanskoj recepturi i tehnologiji, u to vreme najpoznatijeg i najvećeg svetskog proizvođača, italijanske Gandole. U početku su to bili manji kapaciteti, a s obzirom da je potražnja bila velika, sredinom sedamdesetih godina odlučeno je da se investira u novu opremu, te je podignuta najmodernija fabrika sa godisnjim kapacitetom od 12.000 tona.\nVeć 45 godina „Eurocrem” se proizvodi isključivo od sirovina prirodnog porekla i proverenog kvaliteta, na opremi koja spada u u najmoderniju i najsavremeniju, sa najvišim stepenom stabilnosti, homogenosti i očuvanja prirodnih svojstava sastojaka proizvoda.\nOblikovanjem i tabliranjem Eurocrema, dobili smo table u različitim gramaturama, Euroblok, kao i varijacije proizvoda sa crnom čokoladom, Eurodesert. Dnevni kapacitet linije za oblikovanje i pakovanje „Eurocrem-a” je do 40 tona.\nPogon keksa i vafla\nLinija formovanog keksa je proizvodnja sa raznim vrstama čajnog keksa, i to : delimično čokoladiran, potpuno čokoladiran, sendvič keks, keks bez dodatog šećera. Kreirali smo keks za svačiji ukus i za sva čula: hrskave, mirisne, punog ukusa, fine topivosti, zanimljivih oblika u kojima će svi uživati. Linija keksa ima kapacitet od 3 tone po smeni i to su: „Eurocrem sendvič keks”, „Zeka keks”, „Dama, „Mešavina”, „Tako vita” i ostali.\nLinija čajnog peciva ima kapacitet od 3 tone po smeni i na njoj se proizvodi prepoznatljiv i jedinstven brend, „Filbi”, masni biskvit punjen „Eurocrem-om” i proizveden od najboljih prirodnih sastojaka (jaja, maslaca, mleka, žitarica), a po jedinstvenom i tradicionalnom receptu.\nLinija Vafla kao jedinstveni proizvod ističe „Štanglice”. Savršena kombinacija hrskavog vafla i fila napravljenog od najkvalitetnijih sirovina (mleka, kakaoa, kakao krema…), čine ovaj proizvod omiljenim slatkišem za sve uzraste. Pored navdenog u ponudi imamo i vafel proizvode sa različitim filovima (mlečnim, kakao, limun i lešnik), kao i čokoladirane vafle – poznate kao Linea proizvodi i kornete, koje proizvodimo u dve veličine za potrebe svog pogona sladoleda.\nLinija biskvita poznata je po proizvodu omeljenom mlađim generacijama „Domaći kolač” (sa jagodom, pomorandžom i višnjom). Proizveden od sirovina visokog kvaliteta, ima veliku hranljivu vrednost, te se vrlo često koristi kao užina za mlade naraštaje.\nLinija bombone, ratluka i želea se proizvodi na tradicionalni način čime je očuvan kvalitet, ukus i izgled proizvoda koji je nezamenljiv i uvek rado konzumiran. Proizvodi sa ove linije su: „Ratluk orah”, „Ratluk ruža”, „Ratluk bergamot”, „Žele”, „Boni fazoni bombon“ i ostali.\nLinija slanog programa kao vodeći proizvod ističe „Griski” štapiće punjene kikirikijem, sa 30 % kikiriki paste. Pored ovog proizvoda, a pod brendom HELLO, proizvodimo perece, slane štapiće i miks pereca i krekera, koji su zauzeli odlične pozicije na tržištu. Maksimalni kapacitet linije je 2,5 tone u smeni.


LA Galaksi - San Hoze\n13/07LA Galaksi vs San Hoze 1X2tip: 1\nU noći između petka i subote nas očekuju novi mečevi u MLS šampionatu. Ovoga puta smo za vas izdvojili duel između LA Galaksija i San Hozea koji je na programu od 5 časova.\nZaista sjajno igraju fudbaleri LA Galaksija ove sezone a najbolji pokazatelj za to je da se u ovom trenutku nalaze na drugom mestu na tabeli zapadne konferencije. Glavni cilj je naravno ulazak u plej of i sve to pošto prošle sezone to nisu uspeli da urade, iako su imali respektabilan sastav. U poslednje vreme Galaksi pruža promenljive partije, ali to se uglavnom poklapa i sa tim da li je Zlatan Ibrahimović u timu ili ne, pošto kada je ovaj iskusni fudbaler prisutan, LA Galaksi po pravilu lagano rešave mečeve u svoju korist.\nČini se da je najprijatnije iznenađenje ovogodišnjeg MLS šampionata ekipa San Hozea. Naime, ova ekipa se trenutno nalazi na šestom mestu na tabeli zapadne konferencije, i ako bi se prvenstvo završilo u ovom trenutku, San Hoze bi uspeo da se plasira u plej of što bi sasvim sigurno predstavljalo veliki uspeh po ovu ekipu koja inače nema neke velike ambicije. U poslednje vreme je San Hoze dosta popravio svoju formu pa tako na pet poslednjih mečeva imaju samo jedan poraz, jedan remi i čak tri pobede.\nLA Galaksi na svom terenu ima čak četiri pobede i tri poraza, i zanimljivo je da nijednom nisu remizirali. Sa druge strane, San Hoze u gostima ima samo jednu pobedu, tri remija i čak četiri pobeda, i jasno je da ova ekipa igra dosta bolje na svom terenu. Upravo zbog toga, veliku prednost u ovom meču dajemo Zlatanu Ibrahimoviću i drugarima pa vam predlažemo da odigrate 1 koji kladionica Bet365 plaća sa kvotom 1.90.


Najtraženiji poslovi u Srbiji : Nadlanu.com\nObjavljeno 21. feb 2013. / 09:33:41\nOva zanimanja zastupljena imaju skoro 35 odsto udela u ukupnom broju objavljenih oglasa.\nNa jedan oglas za posao u Srbiji se prijavi u proseku 150 kandidata, ali na pojedine pozicije konkuriše i po 1.500, podaci su do kojih je došao Infostud, pišu "Novosti".\n"A u top pet najtraženijih zanimanja našli su se i poslovi u oblasti administracije i računovodstva, ekonomije, transporta, ugostiteljstva, marketinga i pi-ara", kaže Elena Erdeljanović iz ”Infosuda”.\nOna objašnjava da su potrebe tržišta rada i interesovanja kandidata i dalje u raskolu jer su poslodavci najčešće raspisivali oglase za komercijaliste, prodavce, administrativne radnike, vozače i programere, dok su kandidati pokazivali najveće interesovanje za menadžerske pozicije u prodaji i izvozu, poslovnoj administraciji...\nNE UMEJU SA KOLEGAMA: Kojim horoskopskim znacima je odlazak…\nMOJA PRVA PLATA: Dve milijarde dinara za prvo radno iskustvo…\nS druge strane, poslodavci su najmanje tragali za bibliotekarima, inženjerima grafičke tehnologije, snimateljima, proceniteljima rizika, stjuardima, defektolozima i sanitarnim tehničarima, pa su kandidati zainteresovani za ove pozicije imali vrlo malo prilika da nađu posao u struci.\nVisoko obrazovanje bilo je obavezan ili makar poželjan uslov za dobijanje posla u čak 55 odsto oglasa, dok je znanje engleskog jezika traženo u čak 72 odsto.\nI u Nacionalnoj službi za zapošljavanje kažu da se po završetku svakog konkursa poslodavci nađu ”u moru” radnih biografija jer je hroničan deficit poslova prouzrokovao da ”svi apliciraju za sve”.\nDodelom AFA nagrada za inovacije svečano završena Treća AFA all for all Nedelja…


Toplotna pumpa je uređaj pomoću koga se toplotna energija iz jedne sredine prenosi u drugu. Za taj prenos toplotne energije troši se određena energija koja je nekoliko puta manja od prenete. Toplotna pumpa je uređaj koji može toplotnu energiju da trasportuje iz spoljašnje okoline u zgradu ili iz zgrade u spoljašnju okolinu, tako da se u zimskom periodu koristi za grejanje, a u letnjem periodu za hlađenje prostora. Inovativne toplotne pumpe sadrže inverter tehnologiju koja omogućava značajnu uštedu elektične energije. Toplotna pumpa se koristi u kombinaciji sa podnim grejanjem, radijatorskim grejanjem, ili sa ventilokonvektorima - posebnim uređajima pomoću kojih se po potrebi objekat i greje i hladi.\nPanasonic toplotne pumpe predstavljaju inovativno rešenje namenjeno da vaš dom učini znatno toplijim u uslovima ekstremno niskih temperatura. Jedinstveno rešenje koje vam nudi Panasonic možete pronaći u okviru firme Agromatika. Ova toplotna pumpa stvara idealnu sobnu temperaturu na jednostavan i jeftin način.\nDaikin toplotne pumpe su napredan sistem grejanja vašeg prostora. Izvlačenjem toplote iz spoljašnjeg vazduha grejanje vašeg doma postaje energetski efikasan proces. Nakon 90 godina postojanja znajte da kad birate Daikin – birate kvalitet!\nMitsubishi Electric je japanski proizvođač toplotnih pumpi. Ova toplotna pumpa svodi vaše troškove grajanja na minimum dok vam istovremeno obezbeđuje pun konfor. Odličan izbor za novoizgradnje, „zelene zgrade“ kao i za one koji žele da smanje troškove za proizvodnju toplotne energije.\nLG kompanija proizvodi jednu od najkvalitenijih ekoloških toplotnih pumpi koju od sad možete pronaći u okviru firme Agromatika. Ekološka toplotna pumpa vazduh-voda koristi dva obnovljiva izvora energije: vazduh i sunce. LG toplotna pumpa je energetski efikasno rešenje koje vodi računa o životnoj sredini i smanjuje troškove grejanja.\nZnatna ušteda na troškovima grejanja\nIstovremena mogućnost grejanja i hlađenja


Učesnici rasprave u Peći traže reformu zaštite životne sredine - Radio Goraždevac\nUčesnici rasprave u Peći traže reformu zaštite životne sredine\nRasprava sa meštanima održana u Opštini Peć sinoć je emitovana na televiziji RTK, a u njoj su učesnici tražili reformu politike izgradnje i zaštite prirode za koju aktivisti i meštani kažu da izaziva ozbiljnu štetu po stanovnike Peći i životnu sredinu.\nOčuvanje životne sredine, degradacija reke, reciklaža, planovi za korišćenje uglja, upravljanje kanalizacijom i ilegalna izgradnja u zaštićenim sredinama bile su neke od tema o kojima se raspravljalo u Peći u sklopu rasprave sa meštanima o socijalnim i ekološkim problemima, a koja se emitovala u četvrtak, preko javnog servisa, RTK.\nRaspravi, održanoj krajem marta, prisustvovali su aktivisti za životnu sredinu, meštani sredine i vladini i opštinski zvaničnici, koji su raspravljali o problemima i mogućim rešenjima za zaštitu životne sredine u Opštini Peć.\nGazmend Muhadžeri, gradonačelnik Peći, rekao je tokom rasprave da glavnu zabrinutost stanovnici Peći imaju u vezi sa budućim planovima da se izgradi hidroelektrana na reci Prizrenska Bistrica.\n„Oni koji su uništili Dečansku Bistricu i imali veliku korist od tog uništenja neće lako biti odvraćeni od istog u Peći. Uložiće napor da ostvare svoje interese“, rekao je Muhadžeri.\n„Nepokolebljivi smo u nastojanju da se ovo zaustavi“, dodao je on. „Skupština opštine je donela odluku da otkaže sve planove za izgradnju.“\nFatos Ljajci, aktivista za životnu sredinu iz NVO Ekološki odgovorna grupa za delovanje, rekao je da je Muhadžeri podržao aktiviste za životnu sredinu u zaštiti reke u Peći, ali isto nije važilo za Prokletije, nacionalni park blizu Peći.\n„Asfalt za izgradnju novog puta napravila je opština u saradnji sa Ministarstvom infrastrukture, od kojeg je jedan kilometar postavljen unutar zaštićene zone“, rekao je Ljajci, objašnjavajući da ovo oštećuje floru i faunu nacionalnog parka.\nMuhadžeri je odgovorio na ovu kritiku rekavši da izgradnjom tog puta, opština pokušava da izbegne rizik od preseljavanja meštana koji žive duboko u planinama Rugove.\nMilena Zdravković, zamenica ministra za životnu sredinu koja je učestvovala u raspravi, rekla je da je ilegalna izgradnja glavni problem sa kojim se suočavaju nacionalni parkovi Kosova. Prema njenim rečima, na Kosovu je završeno više od 400.000 građevinskih projekata bez odgovarajuće dozvole.\nZdravkovićeva je objasnila da su trenutno u toku konsultacije oko administrativnog uputstva kojim se uređuju osnovni uslovi zdravstvene zaštite i bezbednosti u projektima ilegalne izgradnje.\n„Kada govorimo o nacionalnim parkovima, ministarstvo takođe nosi deo odgovornosti“, rekla je Zdravkovićeva. „Prošle godine, usvojen je zakon o objektima izgrađenim bez dozvole. Posle usvajanja ovog administrativnog uputstva, nadamo se da će u roku od mesec dana, zakon stupiti na snagu i biti primenjen. Svi oni koji su izgradili ilegalne objekte u nacionalnom parku moraće da podnesu prijave.“\n„Ako njihovi objekti ne zadovoljavaju standarde izgradnje i kvaliteta, kao i druge uslove, biće preduzete mere u skladu sa zakonom“, nastavila je Zdravkovićeva. „Ovo do sada nije urađeno, a usvajanje zakona je odloženo. Prema tome, bez zakona ne možemo da preduzmemo nikakve mere.“\nFatmir Morina, direktor nacionalnog parka Prokletije, rekao je da da je prema istraživanju o ilegalnoj izgradnji u Rugovskoj klisuri na Prokletijama, samo sedam stambenih objekata od 2.807 izgrađeno sa građevinskom dozvolom, od kojih nijedan nema odgovarajuće kanalizacione uslove.\nJelena Đokić, profesor za upravljanje otpadom na Univerzitetu u Mitrovici, pozvana je na raspravu. Prema njenim rečima, zaštita životne sredine i održiv razvoj dva su stuba koja moraju da idu ruku pod ruku.\nPrema rečima Đokićke, održivi razvoj ima tri ključna elementa, a ako ona postoje zajedno u bilo kom projektu, onda će to dovesti do njegove održivosti.\n„Da, moramo da postignemo rast. U isto vreme, moramo da zaštitimo životnu sredinu. Koncept održivog razvoja mora da se primeni“, rekla je ona. „Održivost se sastoji od tri stuba: prvi je ekonomska održivost, nešto mora da bude profitabilno i ekonomski moguće. Drugo, trebalo bi da bude poželjno u društvu, kao što ste rekli, nacionalni park je beznačajan ako u njemu nema ljudi. Treće, projekti moraju da budu u skladu sa zaštitom životne sredine.“\nLjajci je dodato da je otpad među najvažnijim ekološkim problemima na Kosovu.\n„Otpad Kosovo pretvara u ogromnu deponiju, dok mi, građani, sebe distanciramo od tog problema. Ove plastične boce, kese i otpad koji bacamo predstavljaju ljudsku prljavost… Mislim da moramo da uradimo nešto da zaustavimo zagađenje koje prelazi na mnogo veći stepen za nas“, rekao je Ljajci.\nDajana Beriša iz konzorcijuma civilnog društva Kosova, KOSID, rekla je da je ponudila paket rešenja za energetske i ekološke probleme, kao i korake koji su potrebni za primenu zelene politike. Ovi koraci, rekla je Beriša, trebalo bi da se primene „pre početka izgradnje termoelektrane na ugalj“.


Hocu.ba Privredna komora KS: “Usudi se i pokreni biznis” – Hocu.ba\nPrivredna komora KS: “Usudi se i pokreni biznis”\nGrant program koji podržava mala i srednja preduzeća.\nOtvoren je četvrti javni poziv za dodjelu bespovratnih sredstava u sklopu aktivnosti USAID Projekta “Diaspora Invest”.\nRiječ je o grant programu koji podržava mala i srednja preduzeća. Uslov je da kompanije nisu starije od tri godine, te da su dijelom ili u potpunosti u vlasništvu investitora iz bosanskohercegovačke dijaspore, ili da imaju dokazivu trajnu poslovnu vezu ostvarenu preko članova bh. dijaspore, saopćeno je iz ovog USAID-ovog projekta.\nPoziv je otvoren od 26. februara do 1. aprila, a sama aplikacija i detalji poziva mogu se pronaći na www.grant.diasporainvest.ba.\nInfo sesije, putem kojih se žele približiti procedure i uslovi poziva, održat će se: u Jajcu 4. marta, Bihaću i Cazinu 5. marta, Sanskom Mostu 6. marta, Mostaru 7. marta, Livnu 8. marta, Banjoj Luci 11. marta, Brčkom i Bijeljini 12. marta, Trebinju 13. marta, na Palama 14. marta i u Sarajevu 18. marta.\nU manje od dvije godine USAID Projekt “Diaspora Invest” je podržao 34 kompanije kroz grant program, te je odobreno 1.134.000 KM u vrijednosti grantova.\nKljučni kriteriji izbora su planirana nova radna mjesta i visina investicije koja će se realizovati u okviru implementacije projekta. Grantovi se odobravaju u iznosu do 50.000 KM, uz obavezu ulaganja u projekt vlastitim doprinosom, i to najmanje u odnosu 1:1, od čega 50 posto može biti negotovinski doprinos investitora.\nIz USAID Projekta “Diaspora Invest” pozivaju sve zainteresirane da prisustvuju info sesijama, te obrate pažnju na sve uslove.\nPodnosioci zahtjeva moraju ispuniti osnovne kriterije o vezi kompanije sa dijasporom, starosti registrovanog preduzeća te pravnom statusu – preduzeća moraju biti registrirano kao društvo sa ograničenom odgovornošću ili dioničko društvo.\nTakođer, vrijedi napomenuti da će za predselekciju biti prihvatljive i kompanije koje su tek u procesu registracije – zaključuju iz USAID Projekta “Diaspora Invest”.\nAutor Hocu.ba praksa grant prilika USAID Diaspora Invest\n« Novi generacijski samit: Poziv za prijave na učešće u diskusiji o dostignućima i budućim ciljevima incijative\nTelevizija N1 BiH raspisuje konkurs za pozicije urednika i reportera »


SARAJEVO, Ministar finansija Republike Srpske Zoran Tegeltija izjavio je danas da siva ekonomija, opterećenje rada, reforme javnih preduzeća i obimna javna uprava predstavljaju veliki problem ekonomiji BiH, kao i da su to otvorena pitanja o kojima razgovaraju vlade Federacije BiH /FBiH/ i Republike Srpske.\nTegeltija je na “Ekonomskom forumu BiH 2017” u Sarajevu rekao da su na posljednjem sastanku u Banjaluci premijeri oba entiteta razgovarali o onome što nije realizovano u prethodnom periodu i kako doći do realizacije tih projekta.\nOn je na panelu “Reformski kurs ka poslovnom ambijentu” istakao da je veoma nezadovoljan zbog nerješavanja pitanja smanjenja opterećenja rada, kao i neefikasnosti javnog sektora, javili su federalni mediji.\n“To je bila ključna tačka njemačko-britanske inicijative, vezano za takozvani rast i zapošljavanje. To se pokazalo kao najosjetljivija tačka i tu smo malo napredovali. Druga oblast koja, po meni, pravi problem je neefikasnost našeg javnog sektora. Pod tim neću da govorim kako imamo previše vlada i slično. Želim govoriti o nedovoljnoj efikasnosti naših javnih preduzeća i nedovoljnoj efikasnosti naših javnih fondova”, naveo je Tegeltija.\nPrema njegovim riječima, još jedan od problema s kojima se privrednici u BiH susreću jeste takozvana siva ekonomija.\n“Siva ekonomija stvara praktično dva problema: s jedne strane država je uskraćena za značajan iznos prihoda koji trebaju da dođu u fondove socijalne sigurnosti. Drugo pitanje koje je za naše privredne subjekte vrlo važno kada je u pitanju siva ekonomija je stvaranje nelojalne konkurencije između pojedinih privrednih subjekata”, istakao je Tegeltija.\n“Ekonomski forum BiH 2017” organizovao je Ekonomski fakultet u Sarajevu i prvi je u nizu aktivnosti povodom obilježavanja 65 godina postojanja te institucije.\nPremijer Federacije BiH /FBiH/ Fadil Novalić rekao je da je BDP u Federaciji BiH povećan za milijardu KM, te da je za to trebalo između 17 ili 18 hiljada novih radnih mjesta.\nOn je podsjetio da je program Vlade FiH bio vezan isključivo za ekonomiju i ekonomske reforme.\nPrema njegovim riječima, ekonomske teme imaju apsolutni prioritet u odnosu na političke. Srna\nTagovi: javna preduzecajavna upravasiva ekonomijategeltijavaznovisa\nKomentari na članak: Tegeltija: Siva ekonomija i obimna javna uprava veliki problem ekonomije\n09.02.2017 u 15:09\nJedina siva ekonomija si ti, unistena Bobar banka, opljackana Balkan banka, pa ste unistili Banku srpske da bi to sve sakril, a ti pricas o sivoj ekonomiji, odlazi kako te nije sramota vise!!!!!!!!!!!!


Kredi agrikol banka otvorila ekspozituru u Beogradu na Bežanijskoj kosi (VIDEO)\nBeta 11. septembra 2019. 18:15\nKredi agrikol (Credit Agricole) banka je danas otvorila ekspozituru u Beogradu na Bežanijskoj gde će klijenti i posle radnog vremena moći da dobiju usluge.\nDirektorka filijale Milena Damljanović rekla je da je Kredi agrikol banka napravila korak unapred i otvorila novu ekspozituru u Ulici Partizanske avijacije 12 sa novim konceptom poslovanja.\n„Osetili smo potrebe klijenata i omogućili im da mogu da dobiju bankarske usluge u vreme kada im odgovara i na što efikasniji način“, rekla je Damljanović.\nDodala je da u novoj ekspozituri u „zoni 24“ postoji bankomat koji omogućava fizičkim i pravnim licima da obave uplate ili podignu dinare i evre i van njihovog radnog vremena, a „diskretna blagajna“ obezbedjuje da se transakcije obave bez prisustva javnosti.\nDamljanović je rekla je da je novina u poslovanju te filijale „digitalni korner“ koji banka planira da uvede u sve ekspoziture, a koji omogućava klijentima da pristupe eBankig aplikacijama i da svoje transakcije obave elektronskim putem uz edukaciju radnika banke.\nSvečanom otvaranju filijale prisustvovali su partneri banke, predstavnici kompanija i klijenti.\nU okviru odgovornog poslovanja Kredi agrikol banka već duži period realizuje projekat „Usvojimo školu“ kojim zaposleni doniraju decu sa posebnim potrebama Osnovne škole „Dušan Dugalić“ iz Beograda. Banka će zbog početka školske godine takodje donirati sredstava toj školi.\nDeca škole „Dušan Dugalić“ su povodom otvaranja nove ekspoziture Kredi agrikol banke pripremila prigodne poklone.


10/03/2020 - Stranica 2 od 2 - Ozonpress :: internet portal\nDok obilazite sajtove za pronalaženje posla, pokušajte da posao pronađete kao frilenser. Rad na različitim projektima može i da vam bude dodatan posao, ako želite da zaradite više ili da se bavite i nekom dodatnom aktivnošću. U nastavku vam predstavljamo top 15 sajtova za...\nUjedinjena demokratska Srbija – koalicija koju čine već poznata lica\nSrbija 21, koalicija oko Lige socijaldemokrata Vojvodine – Vojvođanski front, Stranka moderne Srbije i Građanski demokratski forum izaći će zajedno na sve izbore kao Ujedinjena demokratska Srbija. Na toj listi naći će se i poslanica Demokratske stranke Gordana Čomić, dok je...\nUtopljena duša ukletog pesnika – 140 godina od rođenja Disa\n„To je onaj život, gde sam pao i ja“, čuveni je stih kojim počinje pesma „Tamnica“, jednog od najpoznatijih dela Vladislava Petkovića Disa koji je rođen na današnji dan 1880. godine. Vladislav Petković Dis je rođen u mestu Zablaće u blizini Čačka, u kojem...


Drugi Vaskršnji turnir u odbojci okupio region (VIDEO) – Info LIGA\nU organizaciji Crkvene opštine i OŠ ’’Sreten Lazarević’’ iz Prilika održan je drugi Vaskršnji turnir u odbojci koji je okupio preko 200 devojčica iz čitavog okruženja.\nOdbojkašice su se nadmetale u dve kateorije,mladje pionirke i pinorke, a za najuspešnije organizator je pripremio pehare, dok su medalje poneli svi učesnici takmičenja. Sportski dan u sali OŠ ’’Sreten Lazerević’’ u Prilikama protekao je u divnoj atmosferi i druženju, uz promociju sporta kao zdravog stila života.\nU veoma neizvesnoj završnici odbojkaškog turnira pobedu u kategoriji pionirki odnela je ekipa OK ’’Prilike’’, na drugom mestu su devojčice iz ŽOK ’’Ivanjica’’, trećeplasirana je ekipa OK ’’Čačak’’ dok su se na četvrtoj poziciji našle devojčice iz OK ’’Dragačevo-Gzča’’. Najbolja igračica u ovoj kategoriji je,Nikolina Milutinović, iz OK ’’Prilike’’.\nZanimljivo je bilo i kod mlađih pionirki gde su pehar za prvo mesto podigle devojčice iz OK ’’Tehničar’’-Kraljevo, na drugoj poziciji našla se ekipa ŽOK ’’Ivanjica’’, treće mesto pripalo je OK ’’Prilke’’ a četvrta je ekipa OK ’’Čačak’’. Najbolja odbojkašica u kategoriji mlađih pionirki je Andrijana Petrović iz OK ’’Čačak’’.\nOrganizatori su zadovoljni odzivom i samim tokom takmičenja koje je ispunilo očekivanja. Najavljuju za sledeću godinu više ekipa i još bolju atmosferu.\nNext story Novčana kazna za one koji izazovu požar\nPrevious story Nebeska suza – gorsko oko Golije


Saradnja Kine i Centralne i Istočne Evrope (CIE) - CIRSD\nHome > JIE pogledi > Saradnja Kine i Centralne i Istočne Evrope (CIE)\n26.04.2017 | Comments\nProfesor na fakultetu za kineske studije, Sijan Điatong – Liverpul univerziteta\nSaradnja Kine i Centralne i Istočne Evrope (CIE), poznatija kao "16 + 1", ulazi u petu godinu, i sedamnaest zemalja učesnica su stekle slična gledišta na opšti kontekst ovog mehanizma, kao i slično mišljenje o koristi za sve ekonomije koje u njemu učestvuju.\nDo sada, ekonomska saradnja u okviru „16 + 1“ je uglavnom rezultirala prilikama za velike građevinske projekte i akvizicije glavnih industrijskih kapaciteta u regionu CIE kroz koordinaciju na državnom nivou, ali sa kineskim državnim preduzećima kao ključnim dobitnicima u ovim poslovima. Napore da se produbi saradnja u ovom pravcu treba nastaviti, jer postoji jasna potreba da se unapredi energetska i saobraćajna infrastruktura regiona. Sama po sebi, saradnja „16 + 1“ daje odličnu osnovu zemljama CIE za usvajanje multilateralnog pristupa, te prepoznavanje i sprovođenje projekata od najvećeg značaja za ekonomski razvoj regiona.\nMeđutim, javlja se i potreba za novim pristupima, kako bi se održao i dalje razvio pozitivni trend bilateralne saradnje, kao i za ispravljanjem nedostataka postojećeg pristupa. Mnogi u regionu CIE tvrde da „16 + 1“ nije uspeo do sada da ponudi izgledne prilike privatnom sektoru, a žale se i da je trgovinski bilans ubedljivo u korist Kine. Stoga bi tekuća posvećenost državnim akterima i velikim projektima trebala biti dopunjena jačanjem uloge privatnog sektora, a posebno malim i srednjim preduzećima (MSP) na obe strane, kao i povećanju pristupa kineskom tržištu za preduzeća iz CIE.\nPrvo, mogli bi se ponuditi dodatni podsticaji i podrška kineskim proizvođačima da otvore proizvodne kapacitete u CIE. Imajući u vidu značaj evropskih tržišta za proizvodni sektor Kine, činjenica da još nije došlo do izmeštanja proizvodnih kapaciteta iz Kine u CIE se mora videti kao propuštena prilika. Uporedne prednosti i blizina regiona CIE svim velikim evropskim tržištima mogu biti kontrateg tekućim ekonomskim kretanjima u Kini, gde je preduzećima sve teže da održe postojeće profite pored rastućih troškova proizvodnje i prevoza, kao i usled državne politike jačanja tercijarnog i drugih sektora ekonomije usmerenih na proizvodnju proizvoda sa većom dodatnom vrednošću. Kina može ponuditi grupi „16 + 1“ svoje dobro i bogato iskustvo u osnivanju i upravljanju industrijskim zonama, kako kod kuće tako i u inostranstvu. Grad Sužou, na primer, gde je 2015. održan sastanak Kine i zemalja CIE, pokazuje kako industrijske i razvojne zone mogu imati moćan uticaj na lokalne privrede. Zahvaljujući svojim dvema razvojnim zonama koje su privukle grinfild investicije mnogobrojnih stranih i domaćih preduzeća, Sužou danas ima jednu od najdinamičnijih gradskih ekonomija u Kini. Grupa „16 + 1“ može probati da primeni taj model i njegov uspeh u regionu CIE. Prikladne politike, fondovi i mehanizmi implementacije su preko potrebni na obema stranama u „16 +1“ jednačini, kako bi se kineske kompanije privukle industrijskim i razvojnim zonama CIE.\nDrugo, više podrške se mora ponuditi preduzećima iz CIE, a posebno malim i srednjim preduzećima, kako bi ušla i ustoličila se na kineskom tržištu. U tom cilju, postojeća kreditna linija vredna nekoliko milijardi, namenjena strateškim „16 + 1“ projektima, može biti obogaćena dodatnim multilateralnim fondom usmerenim na pružanje finansijske pomoći, u obliku povoljnih zajmova, preduzećima iz CIE koja ciljaju kineska tržišta. U okviru ovakve politike, lokalne trgovinske komore na obe strane trebaju imati vodeće uloge. Ovo će pružiti prilike preduzećima iz CIE koja traže lokalne partnere i znanje (know-how) da potraže slične sebi među privatnim preduzećima u Kini i tako stvore prilike za zajednički pristup kineskom tržištu.\nTreće, dodatni napori se moraju uložiti u brendiranje CIE u Kini. Proizvodi iz CIE i dalje nisu dovoljno prepoznatljivi i nemaju utvrđenu reputaciju u Kini, uključujući i sektore u kojima zemlje CIE posebno očekuju veći pristup kineskom tržištu, kao na primer poljoprivreda, te industrija hrane i pića. Postoje pohvalni napori Kine da podigne svest o CIE i proizvodima iz CIE na kineskom tržištu, poput redovnih privrednih sajmova Kine i zemalja CIE, kao i uspostavljanja stalnog paviljona zemalja CIE u Ningbou. Ali ovi napori neće biti dovoljni da pojačaju pažnju na proizvode iz CIE. Zato, ovi mekani instrumenti promocije bi mogli biti potpomognuti ciljanim politikama državnih preferencijalnih nabavki. Na primer, državna kineska preduzeća koja se bave trgovinom na malo i veliko bi mogla pomoći određivanjem kvota za proizvode iz CIE u nekom vremenskom periodu. Ove kvote bi se postepeno smanjivale tokom određenog perioda. Ta politika bi pomogla kineskim potrošačima da se upoznaju sa CEE brendovima i proizvodima, ali bi pomogla i preduzećima iz CIE da isprobaju kinesko tržište. Uzevši u obzir prostu razliku u veličini tržišta Kine i regiona CIE, ova incijativa bi mogla da poveže specifične zemlje CIE sa tržištima na nivou gradova u Kini. Model korišćen da pospeši poljoprivrednu saradnju u okviru kineske multilateralne platforme sa Afrikom, koji je spojio pojedinačne kineske provincije sa pojedinačnim afričkim zemljama, predstavlja dobru referentnu tačku za donosioce odluka u tom pogledu.\nOve tri inicijative bi mogle donekle pomoći oko postojećih briga u zemljama CIE o manjku prilika za širu ekonomsku saradnju u okviru „16 + 1“. One bi takođe poslale jasnu poruku da je Kina spremna da kroji regionalnu ekonomsku diplomatiju prema potrebama CIE, kako bi održala načelo obostranih i uzajamnih dobitaka i kako bi doprinela novom zamahu „16 +1“.\nDragan Pavlićević je profesor na fakultetu za kineske studije, Sijan Điatong – Liverpul univerziteta. Istražuje kinesku unutrašnju i spoljnu politiku, a posebno se bavi participativnom politikom, kinesko-evropskim odnosima, kao i politikom kineskih infrastrukturnih projekata u inostranstvu. Objavljivao je radove i u akademskim i u popularnim časopisima.


Savski venac – MAMIN SVET\nHome Tags Posts tagged with "Savski venac"\nAgencija „Mirna kuća“\nAgencija „Mirna kuća2 nudi usluge „bebisitinga“ za mališane od dve do 12 godina. Dnevno, večernje i povremeno čuvanje. Bebisiteri sprovode i pogram Montesori kod kuće. Agencija „Mirna kuća“ was last…\nby Angelina Radulović 27. juna 2013.\nHyde park International school HPIS je internacionala škola u kojoj se sprovodi severno-američki program za osnovnu i srednju školu. Posebno pogodni su naši programi namenjeni sportistima, jer se prilagodjavaju njihovim…\nPozorište „Teatar 78“ nalazi se u centru grada, u Resavskoj ulici, broj 78. Osim pozorišnih predstava, organizuju i rođendane za decu u prostoru od 200m2. „Teatar 78“ was last modified:…\nby Angelina Radulović 21. marta 2012.\nPredškolska ustanova – vrtić Zmaj, nalazi se u srcu grada, Profesorskoj koloniji – PU „Studio za decu Zmaj“ je jedna od najstarijih privatnih institucija koja se bave organizovanim radom…


Arheo-amateri Srbije–održana kreativna radionica pod nazivom „Istoriji u pohode"\nGeneralna kategorija > Arheo-amateri Srbije\nU Osnovnoj školi „Dr. Dragiša Mišović“ udruženje „Arheo-amateri Srbije“ održalo je radionicu na temu „Istoriji u pohode“ za učenike drugog razreda.\nU okviru radionice učenicima je na zanimljiv i njima pristupačan način održano predavanje na temu korišćenja metal detektora u arheološkim istraživanjima, kao i načinima konzerviranja i sklapanja eksponata.\nOdržane su slične radionice i u drugim osnovnim školama, a najavljena je projekcija filmova koji su snimljeni prošle godine pod nazivom ‚‚Zaboravljena Srbija".\nDeca su kroz igru i direktno eksperimentisanje, učestvovala u simulaciji arheološkog iskopavanja. Tačnije, na već pripremljenom terenu, u različitim slojevima zemlje, pronalazili bi predmete (novčići, nakit, keramika, skulpture božanstva itd) koji odgovaraju određenim vremenskim periodima, a sve to da bi stekli znanje – uvid u formiranje istorijskih naslaga korz vreme koje arheolozi potom otrkivaju – dešifruju.\nCilj je da deca asimiliraju kompleksne koncepte putem igre, da shvate pojmove poput prostora i vremena datih fizičkim preslojavanjem sedimenata koji su se nataložili tokom stotina ili hiljda godina. Odnosno, jednostavno rečeno, da deca pojme da se ispod površine zemlje nalazi čitav jedan svet koji samo čeka da bude otkriven, kao i da se arheološki nalazi ne pronalaze samo na arheološkim iskopavanjima u dalekim egzotičnim zemljama, već da se mogu pronaći i ispod puta kojim koračamo svaki dan.\nOvom prilikom deca su se oprobala u ulozi konzervatora, spajajući fragmente razbijenih zemljanih posuda, beležeći informacije o predmetu i vremenu kada je nastao, polako ih uvodeći u način dokumentovanja predmeta iz prošlosti, kako se to radi u muzejima.


Vesti online / Sport / Fudbal / Kako će se završiti agonija Miloša Krasića: Spartak, Lokomotiva, Arapi ili Druga lige Turske?\nNa prekretnici: Nekadašnji reprezentativac Srbije Miloš Krasić\nIli će u januaru doći do definitivnog razlaza Miloša Krasića i Fenerbahčea ili će srpski vezista za kaznu biti prosleđen na pozajmicu u drugu ligu Turske.\nTrenutna situacija nikome ne ide u prilog. Krasić je u B timu sa omladincima i poptuno je van takmičarske forme, Fenerbahče mu i dalje plaća ugovor vredan 2,3 miliona evra godišnje. Prošlog leta je Fener pokušavao da raskine ugovor sa Srbinom, ali i pored interesa nekoliko klubova nije uspeo.\nDa li znate gde igra Miloš Krasić?\nIstanbulski klub sada kuje planove kako da se u januaru raziđe sa Krasićem i okonča taj nesrećni brak. Prema poslednjim informacijama iz turskih medija, Fenerbahčeov predsednik Aziz Jildirim je ponudio Krasiću da kao slobodan igrač napusti klub u januaru ili će biti prosleđen na pozajmicu u neki klub iz druge lige.\nTrenutno za Krasića interesovanje pokazuju moskovski klubovi Spartaka i Lokomotiva koji bi ga uzeli, ali da na plaćaju obeštećenje i naravno ponudili bi mu manji ugovor od onoga koji ima u Istanbulu. Postoji i interesovanje arapskih klubova, a nedvano je novi trener Konje Kočaman rekao da bi rado pozajmio Srbina iz Fenerbahčea, s obzirom na to da mu je bio trener u Feneru.


Centar za azil u Vranju sa 250 mesta otvara se do kraja godine | Slobodna reč\nBEOGRAD / NIŠ / VRANJE – Od početka godine je kroz Srbiju prošlo 42.000 migranata, a od 2015. godine, otkad je počela migrantska kriza, taj broj je oko 1,5 miliona, saopštio je danas regionalni koordinator Komesarijata za izbeglice i migracije Slobodan Savović, i dodao da će do kraja godine u Vranju biti otvoren azil sa 250 mesta, piše portal lista Politika.\n“Komesarijat za izbeglice i migracije je kupio motel u Vranju i u toku je velika rekonstrukcija tog objekta jer mora da bude prilagođen standardima EU. Azil će biti otvoren za mesec dana ili mesec i po” – rekao je Savović u Nišu na otvaranju foto kolonije “Foto Istok – Foto Zapad”, navodi Politika.\nPrema njegovim rečima, od 19 prihvatnih centara u Srbiji, trenutno je otvoreno 12, a u centrima se uvek nalazi od 4.000 do 5.000 korisnika, uglavnom iz Sirije, Pakistana, Bangladeša i Avganistana.\n“Videćemo šta će biti sa avganistanskom krizom, da li će ona uticati na povećanje broja ali za sada nema razlike” – naveo je Savović na otvaranju pomenute foto kolonije koja je organizovana kako bi grupa migranata iz centra u Preševu i grupa studenata iz Niša stekla osnovna znanja iz fotografije.\nNa jugu Srbije su trenutno u funkcijiprihvatni centri za migrante u Preševu i Bosilegradu, dok su preostala tri centra u stanju mirovanja, podsetio je Savović, i dodao da mogu biti u funkciji za 24 sata.\n“Na jugu Srbije nikada nije bilo problema sa migrantima. Kada dođu tu oni su srećni jer je jedna granica za njima. Kada odu na sever jedna granica je ispred njih i onda su nezadovoljniji” – rekao je regionalni koordinator Komesarijata za izbeglice i migracije.\nPrethodni članakPrijava REM-u zbog “prepozitivnog” izveštavanja o predsedniku na RTS i Pink\nSledeći članakDanas još 52 žrtve korone, na respiratorima 279 obolelih


YIHR Crna Gora » Otvoreni poziv za srednjoškolce i nastavnike iz Nikšića za Potragu za pravima mladih\nPotraga za pravima mladih je timska igra kojoj je cilj da se učesnici međusobno upoznaju, kao i da se upoznaju sa radom različitih organizacija i institucija i ljudskim pravima, te da zajedničkim trudom i pokazanim vještinama dođu do nagrade. U takmičenju će biti nagrađena tri tima koja prva obiđu sve info tačke.\nInfo tačke će predstavljati institucije i organizacije u čijem su domenu rada: ljudska prava, zapošljavanje, volonterizam, obrazovanje, kultura, ekologija i dr. Na info tačkama učesnici/e (timovi) će imati priliku da čuju o ljudskim pravima u Crnoj Gori iz različitih oblasti (prava osoba sa invaliditetom, ženskih prava, radnih prava, ekoloških prava i slično), nakon čega će dobiti zadatak koji treba da riješe. Nakon uspiješno riješenog zadatka dobiće nova uputstva i zadatak koji ih vodi do sledeće info tačke.\nU znak obilježavanja Međunarodnog dana mladih, Inicijativa mladih za ljudska prava, će u saradnji sa institucijama i organizacijama civilnog sektora organizovati Sedmicu mladih, čije će glavne aktivnosti biti Potraga za pravima mladih u Nikšiću i studijska posjeta glavnom gradu Crne Gore.\nProjekat „Potraga za pravima mladih – Obilježavanje Međunarodnog dana mladih“ finansiran je od strane Ministarstva sporta – Direktorata za mlade u sklopu Konkursa za dodjelu sredstava omladinskim organizacijama za finansiranje i sufinansiranje projekata za mlade u 2018. godini.\nPozivamo sve zainteresovane učenike/ce i nastavnike/ice da se prijave na otvoreni poziv i učestvuju u pomenutoj aktivnosti. Pravo učešća imaju učenici srednjih škola iz Nikšića koji se zajedno sa nastavnicima, prijave na otvoreni poziv koji je otvoren do 3. avgusta 2018. godine. Tim treba da bude sastavljen od tri učenika/ce i jednog nastavnika/ce koji će biti odgovorni za tim tokom Potrage. Podatke o članovima tima (ime i prezime, razred za učenike/ce, radno mjesto za nastavnika/cu i naziv obrazovne institucije), svi zainteresovani treba da dostave na mejl milan.radovic@yihr.org najkasnije do 3. avgusta do kraja dana.


Prvi "Šeraton" hotel u Srbiji otvoren u Novom Sadu - Novosadski Info\nPrvi Šeraton hotel u Srbiji svečano je otvoren večeras u Novom Sadu u prisustvu predsednice Vlade Srbije Ane Brnabić i visokih zvanica, predstavnika MK Grupe, poslovne i političke elite i medija.\n“Kao Srbija jesmo počeli od malog, od onoga što smo imali, od loše infrastrukture i nedovoljnih kapaciteta. Sada već možemo da kažemo da je ta faza iza nas i da Srbija neće biti zemlja jeftine radne snage ni jeftinog turizma. Srbija je postala poželjno mesto u koje vredi doći i koje treba videti i osetiti”, rekla je premijerka.\n“Ulaganje u turizam će dobiti poseban značaj kada Novi Sad 2019. godine ponese epitet Evropske prestonice mladih i 2012. godine Evropske prestonice kulture. Istovremeno, Novi Sad je već danas sedište IT industrije Srbije ali i sedište kreativnosti”, rekla je Brnabić.\nBrnabić kaže i da je Novi Sad do sada imao ograničene smeštajne kapacitete, posebno visoke kategorije, pa će otvaranje Šeratona umnogome doprineti gradu i njegovoj privredi.\n“Na jesen će biti otvoren i kreativni hab u nekadašnjoj Svilari a zajedno razvijamo kompletnu kreativnu četvrt u kraju poznatom kao Kineska četvrt da bi sve bilo zaokruženo i dobilo punu međunarodnu promociju 2024. godine kada će Novi Sad biti evropska prestonica kulture”, rekla je Brnabić.\n“Novi Sad je ozbiljno podigao lestvicu za ostatak Srbije, uključujući Beograd”, rekla je premijerka.\n“Novi Sad je dugo godina čekao da dobije hotel ovakve kategorije i ovakvih kapaciteta. Dugo godina je neko zakomplikovao izgradnju ovog objekta, ali važno je da postoje postoji volja i saglasje i opšti interes”, kaže Vučević.\n“Šeraton ne dolazi bilo gde, ali ni Novi Sad nije bilo šta”, rekao je Vučević.\nPremijer Pokrajinske vlade Igor Mirović kaže da brend Šeraton kroz ovaj objekat pomaže ukupnom razvoju Novog Sada i Vojvodine.\nIskoristio je priliku da saopšti i da je pokrajinska vlada nabavila jedan važan aparat za potrebe dečje bolnice u Novom Sadu koji će biti u funkciji sredinom leta.\n“I da podsetim da je MK za prateću opremu donirala, otvaranjem ovog hotela, 8 miliona dinara”, rekao je Mirović.\nSmešten je u širem centru Novog Sada, u blizini novosadskog Sajma i prostire se na 13.000 kvadratnih metara, ima 150 soba, od čega devet apartmana, jedan predsednički apartman, sedam konferencijskih sala, spa…


Promocija 49. Gitarijade u Sofiji | Ist Media\nPromocija 49. Gitarijade u Sofiji\nObjavljeno 24. March 2015. at 15:41 piše Ist Media\nZAJEČAR, (IST Media, Snežana Stanojević) U sredu 1. aprila u popularnom klubu RockIT u Sofiji u Bugarskoj, održaće se promocija 49. Gitarijade koja će se ove godine održati od 29. jula do 1. avgusta u gradu na Timoku.\nNa promociji će nastupiti pobednici 48. Gitarijade sa teritorije Srbije, subotički D ZOO i popularni bugarski rok bend SEVI koji je nastupio u revijalnom delu 48. Gitarijade.\n“Gitarijada je tokom poslednjih godina poprimila Međunarodni karakter, budući da se za učešće na ovom Festivalu već godinama prijavljuju bendovi sa područija bivše Jugoslavije. Početkom ove godine Ustanova Gitarijada je zaključila Ugovore o pratnerstvu, sa više Festivala u regionu: HGF (Hrvatska), Bedem Fest (Crna Gora), Taksirat (Makedonija), Silata na rok (Bugarska), Guitar Art Festival (Srbija)… ” U cilju promocije konkursa za učešće demo bendova na 49. Gitarijadu, organizovan je program, pod nazivom GITARIJADA PROMO TOUR, koja će biti realizovana u toku aprila meseca. Turneja obuhvata veće muzičke centre u regionu: Sofija, Ćustendil, Skoplje, Zagreb, Ljubljana, Velenje, Sarajevo, Nikšić, Temišvar… Programom promocije predviđene su press konferencije i zajednički nastupi bendova D ZOO i pobednika partnerskih Festivala”, kaže Perislav Ducić, direktor Ustanove Gitarijada.\nD ZOO – pobednici 48. Gitarijade sa teritorije Srbije


Izvor: B92, 02.Dec.2019, 23:58\nFrancuska još nije dala zeleno svetlo za održavanje Međuvladine konferencije sa Srbijom.\nPrema navodima neimenovanih medijskih izvora iz Brisela, najtvrđe krilo protivnika proširenja, predvođeno >> Pročitaj celu vest na sajtu B92 << Francuskom, nije spremno ni da kroz konferenciju bar simbolično otkoči proces.\nVeć duže vreme Brisel sprovodi sličnu politiku prema Srbiji, BiH i Severnoj Makedoniji, a što se naše zemlje tiče, u više navrata su francuski političari, uključujući i Emanuela Makrona, isticali da je proces proširenja stavljen ad akta, odnosno da se njime EU u ovom trenutku neće baviti, kaže za Sputnjik Slobodan Janković sa beogradskog Instituta za međunarodnu politiku i privredu.\n"Ovde se radi o tome da Francuska pod Emanuelom Makronom sada pravi politiku, barem javnog distanciranja od SAD i pokušaja pravljenja novog bloka koji bi formalno bio nezavisniji od Vašingtona. Zbog toga oni ne mogu da se bave ovim delom Balkana, na kome SAD imaju izuzetan uticaj", objašnjava Janković.\n"I francuski ambasador u Beogradu rekao je da Pariz računa na članstvo Srbije u EU. Reč je o tajmingu, o tempu pristupanja. Mislim da u ovom trenutku dolazi do preklapanja sa važnim razgovorima o budućnosti EU oko kojih postoji navodna saglasnost između predsednika Makrona i kancelarke Merkel, što je glavni zamajac da bi se izvršila institucionalna reforma", govori Zečević.\n"Ako se otvori barem jedno poglavlje, to znači da pristupni proces nije potpuno zamrznut. Ako se ne otvori nijedno, značilo bi da je zamrznut i da će se čekati institucionalna reforma da bi se on nastavio", kaže Slobodan Zečević za Sputnjik.


Počinje pet nedelja dobre zabave u UŠĆE Shopping Centru - WANNABE MAGAZINE\nPočinje pet nedelja dobre zabave u UŠĆE Shopping Centru\nDobra atmosfera na koktelu u UŠĆE Shopping Centru i prisustvo poznatih ličnosti – muzičke grupe Zemlja gruva, voditeljke Maje Nikolić, košarkaša Dušana Domovića, blogerki Vanje Milićević i Jelene Karakaš, obeležili su početak velike jesenje kampanje „UŠĆE. Spaja sve najbolje“. Narednih pet nedelja biće raspoređeno po temama – digitalna, porodična, nedelja mode i lepote, hrane i dobre zabave i na kraju sportska, a posetioci će imati priliku da uživaju u brojnim zabavnim i edukativnim aktivnostima.\n„Kao što i samo ime kampanje govori, potrudili smo se da u pet nedelja koje nam slede spojimo sve najbolje iz različitih oblasti interesovanja naših posetilaca. Došao je trenutak i da vam predstavimo aplikaciju našeg centra koja će nam svima pružiti novo šoping iskustvo zahvaljujući 3D mapi centra – prvoj te vrste na našim prostorima. Sigurni smo da će svako pronaći nešto što ga interesuje, muškarci recimo parking, a žene na primer omiljenu radnju i da će naša jesenja kampanja biti još jedna uspešna zajednička avantura puna izazova i iznenađenja“, rekla je Mia Zečević, direktorka marketinga i komercijalizacije UŠĆE Shopping Centra.\nSvaka nedelja u okviru kampanje „UŠĆE. Spaja sve najbolje“ imaće svog promotera – poznatu ličnost, a u prvoj nedelji ekologije i informacionih tehnologija, to će biti Hans Buster, stručnjak za zelenu gradnju. Od 7. septembra počinje porodična nedelja sa voditeljkom Majom Nikolić kao zaštitnim licem, kada će biti organizovani još jedan Porodični sajam, kao i kreativne radionice za decu i roditelje.\nModne blogerke Jelena Karakaš i Vanja Milićević\nU nedelji mode i lepote (od 14. do 22. septembra) posetioce očekuju popularne modne blogerke Vanja Milićević i Jelena Karakaš. One će predstaviti svoj blog kutak koji se nalazi na novom veb sajtu UŠĆE SC, gde će posetioci moći da pronađu razne zanimljivosti i savete o modi, lepoti, šopingu i novim tehnologijama. Takođe, u ovoj nedelji biće održani i Sajam za dame „Lady fair“, Festival obuće i neobična modna revija „Contrastyle“.\nČlanovi muzičke grupe Zemlja gruva\nKoncert Zemlje gruva otvoriće nedelju hrane i dobre zabave, u okviru koje će biti priređeni škola kuvanja i Pica fest, a svetski prvak u strit basketu Dušan Domović biće zvezda poslednje nedelje kampanje kada će svi ljubitelji sporta imati priliku da prisustvuju ili učestvuju u turniru u basketu i takmičenju u slobodnim bacanjima.


Da li će BREXIT ubrzati uvođenje EURA u članicama Evropske unije? – Bankar.me\nDa li će BREXIT ubrzati uvođenje EURA u članicama Evropske unije?\nJune 29, 2016 Članci, SVE VIJESTI, VALUTE Leave a comment\nNakon što je Velika Britanija odlučila da napusti Evropsku uniju, osam zemalja članica Evropske unije koje još uvijek ne koriste euro kao službeno sredstvo plaćanja možda će morati hitno da uvedu zajedničku evropsku valutu, piše britanski Daily Express.\nPredsjednik Evropske komisije Žan-Klod Junker mogao bi da nametne ultimatum Hrvatskoj, Danskoj, Bugarskoj, Švedskoj, Češkoj, Mađarskoj, Poljskoj i Rumuniji, jer želi što brže da poveže ostale članice EU zajedničkom valutom, ne bi li EU postala monetarna unija u cjelini, prenosi regionalna tv N1.\nUprkos prozivkama, Junker nastavlja s pritiskom, što je u skladu s planom hitnog uvođenja eura u zemljama koje ga još ne koriste, piše Daily Express.\nNakon što su se Britanci izjasnili za izlazak iz Evropske unije, dosadašnji evropski povjerenik za finansije, Britanac Lord Hil, podnio je ostavku, a na njegovo je mjesto došao je Valdis Dombrovskis, koji je već ranije iskazivao svoj čvrsti stav o uvođenju eura u sve zemlje članice.\nPrevious Dragan Laketić na čelu Odbora direktora CGES- a\nSljedeći Zetatrans: Za dividendu ukupno 328 hiljada ili 4 centa po akciji


Mitrović: Porast međuvjerske i međunacionalne netrpeljivosti, nadležni da reaguju zbog napada na Vuksanovića - CdM\nSocijaldemokrate Crne Gore osuđuju prijetnje upućene na društvenim mrežama predsjedniku Hrvatske građanske inicijative Adrijanu Vuksanoviću i izražavaju zabrinutost zbog sve češće pojave sličnih incidentnih dešavanja, saopštio je član Glavnog odbora SD-a Zdravko Mitrović.\n“Naročito zabrinjava udar na pripadnike manjinskih naroda i sve evidentniji porast međuvjerske i međunacionalne netrpeljivosti, posebno u oblasti društvenih mreža, kao i izostanak adekvatne reakcije javnosti,\nkada su ova i slične situacije u pitanju. Građanska Crna Gora, u kojoj se svako osjeća slobodno da bude ono što jeste, uvijek je baštinila vrijednosti multietničnosti, multivjerskog i multinacionalnog sklada, koje treba sačuvati i u ovim izazovnim vremenima”, poručio je on.\nSD poziva nadležne organe da u slučaju Vuksanovića reaguju u što kraćem roku i pronađu i procesuiraju odgovorna lica.\n“Takođe, apelujemo na sve učesnike u političkom i javnom životu da osude ovaj i slične činove i svojim javnim nastupima umjesto zapaljujuće i nacionalističke retorike, šalju poruke mira, suživota, tolerancije, pomirenja i međusobnog uvažavanja”, zaključuje Mitrović.\nTagsAdrijan Vuksanović napad osuda SD Zdravko Mitrović\nStanić: Krivokapićevo izvinjenje zbog nepoštovanja mjera bilo neiskreno


Gorenje neće početi gradnju fabrike u Valjevu - Bizlife.rs\nGorenje neće početi gradnju fabrike u Valjevu\n07:26 Valjevo, 06/12/2011\nSlovenačka kompanija Gorenje odustala je od izgradnje fabrike u Valjevu u ovoj godini zbog ekonomske krize.\nU gradskoj upravi Valjeva ističu da su dobili zvanično obaveštenje Gorenja da realizacija planiranog projekta neće početi do kraja 2011. godine, ali da očekuju da će Slovenci tražiti produžetak roka.\nSlovenci su nas obavestili da je svetska ekonomska kriza omela njihove planove da počnu da grade fabriku ove godine, kažu u gradskoj upravi. Oni navode da očekuju da će narednih dana zatražiti produžetak roka, jer će u suprotnom zemljište biti opet vraćeno u vlasništvo lokalne samouprave.\n„Zato smo im poslali dopis u kome smo ih opomenuli da rok ističe 18. decembra. Ne želimo da ova investicija propadne, već da imamo što više novih proizvodnih pogona i novih radnih mesta“, kažu u gradskoj upravi.\nPodsetimo da je kompanija Gorenje 2006. godine otvorila fabriku rashladnih uređaja u Valjevu, a pre tri godine potpisala sa Direkcijom za urbanizam, građevinsko zemljište i izgradnju Valjeva ugovor o zakupu 4,81 hektar zemljišta na 99 godina, za šta je izdvojila 180 miliona dinara. Oni su preuzeli obavezu da će do kraja ove godine izgraditi novu fabriku, a do 2016. godine zaposliti 500 radnika.\nMeđutim, početak izgradnje fabrike odlagan je do sada nekoliko puta zbog „ekonomske krize“, a da ipak neće neće biti gradnje u Valjevu, barem ne skoro, bilo je jasno kada su Slovenci početkom godine odlučili da fabriku, uz državne subvencije od 10.800 evra po svakom novozaposlenom, otvore u Zaječaru.\nIako je gradonačelnik Valjeva tim povodom uputio protestno pismo Vladi, optužujući Ministarstvo ekonomije da je velikim subvencijama motivisalo Slovence da promene ranije planove, u ovom ministarstvu su to oštro demantovali ističući da će Gorenje sigurno pojačati svoju investiciju u Valjevu.\ngrađevina poslovne vesti Srbija


Uskoro prva geotermalna bušotina na Zlatiboru - Novosti - Turistički svet\nUskoro prva geotermalna bušotina na Zlatiboru\nZlatibor; YouTube, print screen\n- Poznato je da Zlatibor leži na jezeru geotermalnih voda sa velikim brojem izvora i sigurno je da ćemo sledeće godine krenuti bar s jednom istražnom geotermalnom bušotinom. Da zaokružimo i ostvarimo ideju našeg pokojnog akademika Pećinara, drugih stručnjaka i poznatih ličnosti sa Zlatibora koji su videli iskorišćenost zlatiborskih jezera i našu gondolu - izjavio je prdsednik Opštine Čajetina Milan Stamatović za opštinski bilten pod nazivom "Zlatiborske vesti".\n- Naš cevovod koji je urađen pre 30 godina prilično je dotrajao. Do kraja naredne godine planiramo da završimo cevovod Sušičko vrelo-Tripkova-Šljivovica-Čajetina-Zlatibor i tako na Zlatiboru i kompletnoj opštini Čajetina obezbedimo pouzdano vodosnabdevanje. Tako da ćemo biti jedna od retkih lokalnih samouprava koja će imati čak pet vodosistema na svojoj teritoriji. Već imamo izgrađen vodovod Zmajevac za Sirogojno, Rožanstvo, Nikojeviće i Golovo, a završićemo vodovod i na ostalom delu naše opštine. Naravno, ostala je akumulacija Vrutci, koja je planirana kao regionalni vodovod za Bajinu Baštu, Užice i Čajetinu, pa ćemo u nju uključiti u vodovodni sistem naše opštine. Napravićemo jedan prsten tako da se u budućnosti može desiti da nemamo vode samo onoliko koliko je potrebno da se zavrne jedan i odvrne drugi ventil - rekao je Stamatović, podsećajući javnost da se u oblasti vodosnabdevanja već realizuje izgradnja rezervoara za vodu kapaciteta 2.000 kubnih metara, kao i da je u planu izgradnja još jednog rezervoara na višim zonama, na Gradini preko koga će voda stići do vrha Tornika.


TADIĆ POZVAO VUČIĆA: Idemo jedan na jedan TV DUEL PRED NACIJOM!\n“Budući da Aleksandar Vučić sve vreme optužuje bivšu vlast za kosovski problem i obmanjuje građane, pozivam ga na TV duel u kom bismo javno ukrstili argumente i činjenice pred građanima Srbije o ovoj temi. Smatram da građani imaju pravo da budu upoznati sa punom istinom i da je kukavički da konstantno upućuje optužbe, koje su u uslovima medijske blokade jednostrane i bez mogućnosti da javnost čuje i drugu stranu”.\n“Od dolaska na vlast 2012. godine Vučiću su optužbe na račun bivše vlasti ključni odgovor na svaki problem, od ekonomskih do kosovskog. Ukoliko stoji iza svojih reči koje tako snažno svakodnevno zastupa, predsednik Srbije ne bi trebalo da ima problem da onda javno odbrani te reči u duelu sa bivšim predsednikom. Razumem da takva vrsta TV duela ne spada u uobičajenu praksu u Srbiji, ali istovremeno u našoj istoriji nismo se suočili ni sa fenomenom da neka vlast u tolikoj meri prebacuje odgovornost na bivšu vlast i da su im takve optužbe gotovo jedini odgovor na svako pitanje pred našom javnošću.\nAko je to normalna praksa, onda bi trebalo da bude i normalno da se omogući građanima da u TV duelu čuju i drugu stranu. Svakako nije normalno da na moju jasnu argumentaciju o ulozi i formulaciji pitanja pred Međunarodnim sudom pravde, Vučić odgovara kroz usta dežurnog i osvedočenog klevetnika Jovanova primitivnim odgovorom da je pitanje ”tupavo”. Neodgovorno je da primitivizam klevetnika bude jedini odgovor vlasti povodom ovako ozbiljnih nacionalnih pitanja i jednako ozbiljnih optužbi na račun bivše vlasti”.\n“Smatram da je ovakav TV duel posebno značajan i neophodan na temu Kosova, jer se radi o najvišim nacionalnim interesima i nedopustivo je da naša javnost o tako važnom pitanju bude izložena samo falsifikovanju istorije i ispiranju mozga lažima. Zato pozivam Aleksandra Vučića da konačno pokaže hrabrost i prihvati TV duel, na koji ga pozivam ne kao predstavnik opozicije, već kao bivši predsednik Srbije i najviši predstavnik vlasti koju Vučić optužuje za sve nedaće sa kojima se naša zemlja suočava od 2012. godine.\nNije nikakva hrabrost, ni politička veština zauzeti sve medije i građanima svakodnevno servirati laži, znajući da u ovakvim medijskim uslovima niko na njih ne može jednako da odgovori. Aleksandar Vučić duguje svim građanima Srbije i posebno svojim glasačima ovakav duel, nakon što ih više od pola decenije ubeđuje da je bivša vlast kriva za sve. Ukoliko odbije ovaj duel, biće to najveći dokaz ne samo njegovog ljudskog i političkog kukavičluka, već i toga da sve vreme od dolaska na vlast obmanjuje javnost pred kojom iza svojih reči može stati samo u monolozima u režimskim medijima”.


Obeležen Međunarodni dan protiv rizika od katastrofa -\nObeležen Međunarodni dan protiv rizika od katastrofa\nGradonačelnik, povodom Međunarodnog dana protiv rizika od katastrofa: ulaganje u prevenciju, edukaciju i nabavku opreme, uvek je najjeftinije.\nPovodom 13. oktobra, Međunarodnog dana protiv rizika od katastrofa, gradonačelnik Zrenjanina Simo Salapura ističe da je Grad Zrenjanin posvećen unapređenju upravljanja rizikom, konstantnoj edukaciji i prevenciji i nabavci savremene opreme i sredstava za delovanje i efikasan odgovor u slučaju vanrednih situacija u našem okruženju.\n– Požari i poplave na ovom terenu predstavljaju dva najveća rizika. Što se tiče poplava, preventivno delujemo zajedno s vodoprivrednim preduzećima, tako što izmuljavamo kanale i gradimo i ojačavamo nasipe na rizičnim mestima, a kada su požari u pitanju, ta opasnost je posebno izražena u atarima, nakon skidanja useva, za šta je najveći krivac ljudski faktor. U tom smislu, veoma smo zadovoljni što našem profesionalnom vatrogasnom bataljonu pomaže gradsko vatrogasno društvo, sa 23 dobro osposobljene jedinice. Uvideli smo da najveći problemi mogu nastati u međusobnoj komunikaciji, pa smo i kroz projekat koji danas promovišemo, nabavili sredstva za poboljšanje radio-veza i time unapredili kontrolu na samom terenu – rekao je gradonačelnik i dodao da je prethodnih godina, kroz različite projekte, nabavljeno nove opreme, vozila i sredstava za delovanje u vanrednim situacijama u vrednosti od više stotina hiljada evra.\n– Ulaganje u prevenciju uvek je najjeftinije, a edukacija, nabavka tehničkih sredstava, izrada planskih dokumenata i osposobljavanje jedinica civilne zaštite su neophodni uslovi za uspešno upravljanje rizicima i njihovo smanjivanje. Zrenjanin je zaokružio sve te segmente i ono što preostaje je da ih unapređujemo u određenim elementima. Danas prisustvujemo tehničko-taktičkom zboru, da bismo videli čime sve raspolažemo i koliko su naše jedinice osposobljene. Zahvaljujući angažovanju Grada Zrenjanina, kao i našeg Regionalnog centra za razvoj “Banat”, značajno smo modernizovali tehnička sredstva i opremu kojom može da se reaguje u vanrednim situacijama i možemo slobodno da istaknemo da smo među jedinicama lokalne samouprave koje se ističu na ovom polju – kazao je gradonačelnik.\nOn je danas, sa saradnicima, prisustvovao taktičko-tehničkom zboru pripadnika civilne zaštite grada Zrenjanina, kao i vežbi početnog gašenja požara na prostoru ispred magacina Odseka za civilnu zaštitu u Ulici vojvode Bojovića. Mogao se videti deo opreme i sredstava nabavljenih poslednjih godina, poput mobilnih agregata i pumpi, usisnih cevi, šatora, namenskih vozila, motornih čamaca za spasavanje, kompleta vatrogasne i lične opreme…\n– U pitanju je saradnja Grada Zrenjanina sa Pokrajinskom vladom i Ministarstvom za državnu upravu i lokalnu samoupravu, s ciljem jačanja kapaciteta lokalne samouprave za reagovanje u vanrednim situacijama. Nabavljeno je terensko vozilo, koje će imati i funkciju komandnog vozila za potrebe Gradskog štaba za vanredne situacije, a od opreme smo. izemđu ostalog, dobili vodene i muljne pumpe, agregate za napajanje električnom energijom, kao i motorne testere namenjene početnom gašenju požara – istakao je Sladojević.\nSvakog oktobra obeležava se Svetski dan borbe protiv prirodnih katastrofa, a Međunarodni dan smanjenja rizika od prirodnih katastrofa obeležava se od 1989. godine, kada je Generalna skupština Ujedinjenih nacija ukazala na ogroman značaj borbe protiv prirodnih katastrofa. Ovog 13. oktobra, različitim kampanjama, UN podiže svest o značaju uticaja ljudi i važnosti borbe za sigurniju budućnost. U našoj zemlji, Sektor za vanredne situacije MUP Srbije, prateći inicijative “Sendai okvira za smanjenje rizika od katastrofa 2015-2030”, intenzivno radi na jačanju struktura i kapaciteta za preventivno delovanje i brzi odgovor u slučaju katastrofa i vanrednih situacija.


DETOKS - faktori koji utiču na uspešnu detoksifikaciju\nDetoks to jest detoksifikacija predstavlja proces alkalizacije i uklanjanja iz ljudskog tela prepreka u protoku energije u vidu nataložene sluzi i ćelijskog otpada odnosno kiselina koje nam oštećuju ćelije i stvaraju bolne simptome ukoliko se blagovremeno ne odstrane. Veoma je bitno naglasiti da je ovaj proces prirodna funkcija ljudskog tela koju ono obavlja sakodnevno, bolje rečeno u svakom trenutku života. Problemi nastaju onda kada kombinacijom različitih faktora telo postane preopterećeno zadacima eliminacije i počne da zaostaje u obavljanju ovog posla. Najbitniji faktori koji doprinose limfnoj stagnaciji i dovode organizam do stanja prevelike kiselosti i pojave simptoma su sledeći:\nHrana čiji su produkti metabolizma kisele prirode. U ovu kategoriju u prvom redu spadaju namirnice sa visokim sadržajem proteina i složenih šećera kao što su meso, jaja, mleko i mlečni proizvodi, mahunarke, orašasti plodovi i semena. U ovu kategoriju takođe možemo svrstati i svu hranu industrijskog porekla punu konzervanasa, rafinisanog šećera, boja, emulgatora, stabilizatora, pojačivača ukusa i drugih hemikalija kojima nije mesto u ljudskom organizmu. Ovde spada gotovo sva hrana koja je izašla iz fabrike, zapakovana, sa odštampanom listom sastojaka. Sve ove namirnice ni u kom slučaju ne predstavljaju prirodnu hranu za ljude i njihov negativan uticaj na organizam je dvostruk. U prvom redu one, svojim kiselim ostacima, doprinose upalnim procesima u eliminativnim organima limfnog sistema tj u bubrezima, a kasnije i njihovom oštećenju i smanjenju funkcije filtracije limfnog sistema koji počinje da stagnira u našim tkivima. S druge strane, kiseli ostaci metabolizma proteina deluju dehidrirajuće na kompletan limfni sistem, isušuju ga i usporavaju njegov protok i na ovaj način. Ovo može dovesti i do stagnacije limfotoka u kožnim tkivima, tako zakrčiti još jedan eliminacioni kanal i dodatno pogoršati probleme izazvane stagnacijom.\nŠtetne navike kao što su pušenje, konzumacija kafe, alkohola, i drugih legalnih i nelegalnih narkotika više nego evidentno imaju poguban uticaj po naše zdravlje. Sve ove aktivnosti dovode do povećane kiselosti organizma.\nNedostatak fizičke aktivnosti je veoma uticajan faktor koji doprinosi stagnaciji limfotoka. Budući da je on poluotvoren sistem i da cirkuliše kroz sve međućelijske prostore, grčenje i opuštanje mišića potiskuje limfnu tečnost kroz telo i na taj način potpomaže cirkulaciju limfotoka. Veoma je usko povezan sa hranom koju jedemo, je nas teška hrana navodi da mirujemo i usmerava telesnu energiju ka organima probave.\nPravilno disanje je jedan od manje očiglednih faktora cirkulacije limfotoka, ali veoma značajan jer pluća predstavljaju vakuum pumpu i putem promene unutrašnjeg pritiska limfnih sudova i međućelijskih prostora usisava limfu i provlači je kroz telo. Narušeno disanje je u tesnoj vezi sa nedostatkom fizičke aktivnosti i najčešće je njegova posledica. Na njemu se može raditi povećanjem fizičke aktivnosti, iako se tako rizikuje nastavljanje štetnih disajnih navika kao što su disanje kroz usta i grudno disanje bez upotrebe dijafragme i punjenja stomaka. Zbog toga je neophodno u dnevnu praksu uvesti vežbe svesnog disanja dok nam pravilno disanje ne pređe u naviku kako u stanju povećane fizičke aktivnosti, tako i u stanju mirovanja.\nFaktori sredine u kojoj živimo ili radimo mogu takođe biti pogubni za naše telo u vidu izlaganja štetnim hemijskim uticajima (pesticidi, teški metali, industrijsko zagađenje…), ekstremnim fizičkim naporima, stresu bilo poslovnom ili porodičnom, mogu da doprinesu narušavanju balansa zdravog organizma i njegovom oštećenju i poželjno je redukovati ih što je više moguće za uspešan detoks.\nNeredovan i isprekidan san.\nNedovoljno izlaganje suncu, svežem, čistom vazduhu i loše uzemljenje.\nUkoliko uspemo da u svom životu korigujemo ove kategorije, da jedemo svežu, neobrađenu, sirovu, prirodnu, alkalnu hranu, svakodnevno pokrećemo svoje telo u prirodi na suncu i pravilno dišemo što čistiji vazduh osnovni nivo detoksifikacije organizma će uveliko biti pokrenut, a malo kasnije za dublji rad na čišćenju i regeneraciji možemo da pribegnemo nekoj od četiri poznate vrste posta ili njihovim kombinacijama. Na ovom mestu važno je napomenuti da je proces alkalizacije i hidratacije tela i pokretanja limfotoka dugotrajan i da zahteva veliku posvećenost i strpljenje. Ovo nije brzo rešenje koje će za kratko vreme izbrisati posledice dugugodišnjeg pogrešnog shvatanja već sveobuhvatan proces koji u najvećem broju slučajeva zahteva potpunu promenu životnog stila i navika i kao takav zahteva veliku disciplinu i određenu dozu odricanja u početku. Iako deluje teško, nagrada za istrajnost je višestruka i u mnogim aspektima čak i potpuno nenadana.


Turska i Evropa - The Guardian - Peščanik\nIzbeglički dizajn, Slaviša Savić, Godess\nPored gumenih čamaca u bodrumskoj marini kojima izbeglice prelaze par kilometara od Turske do Grčke i Evrope, ljuljuškaju se usidrene jahte: paralelni svetovi, nesvesni jedan drugog. Pre neku noć, uz glasnu muziku sa jahti i barova na rivi, turska priobalna straža je iz prevrnutog broda spasla 95 sirijskih izbeglica. Ovaj prizor sažima naše doba zbrke, bogatstva i nasilja, dokolice jednih i patnje drugih, gde se mediji pune vestima o terorizmu i udavljenom dečaku, a požrtvovanost spasilaca iz Bodruma ne zanima nikog.\nTurska je tampon zona između Evrope i nezapamćene pometnje na Bliskom istoku. Lideri EU pokušavaju da obezbede saradnju Turske da bi zaustavili priliv izbeglica na zapad – a poseta Angele Merkel Ankari je možda prekretnica u tim pregovorima. Pri tome ne treba gubiti iz vida složenost situacije u Turskoj i raspoloženje njenih građana. Ova zemlja od 75 miliona stanovnika je tokom poslednje 4 godine primila 2 miliona izbeglica i na to potrošila preko 5 milijardi evra. Taj masovni priliv ljudi je prošao skoro bez ispada ksenofobije, karakterističnih za veliki deo Evrope. Autoritarni režim Redžepa Taipa Erdogana znalački usmerava turski nacionalni ponos. S druge strane, nedavni teroristički napad u Ankari pojačao je etničke i političke napetosti pred prevremene izbore 1. novembra.\nTurska je član NATO-a od 1952, a od 1999. je zvanični kandidat za članstvo u EU. Ranih devedesetih godina prošlog veka, ona je ponovo otkrila svoju istočnu dimenziju: tadašnji predsednik Turgut Ozal posetio je stara svetilišta sufijskih grupa u centralnoj Aziji, mladi diplomati su obnovili veze sa Kavkazom i trgovački gradovi na Crnom moru su opet oživeli. Turska se vratila svojoj muslimanskoj tradiciji udovoljavajući zahtevima sve veće anadolijske srednje klase, koja je želela prekid sa sekularizmom Ataturkovog nasleđa. Tako se početkom prve decenije 21. veka pojavila umerena islamistička Partija pravde i razvoja, koja je i danas na vlasti. Jedan turski analitičar mi je to ovako opisao: „Iz vojnih kasarni smo prešli u supermarkete“, misleći na prelazak iz vojne diktature u vladavinu otvorenih granica i ekonomskog razvoja. Tako je 2011. Turska još uvek bila uzor Arapskom proleću, u zemljama koje su pokušale da se oslobode diktature i islam uravnoteže sa demokratijom.\nŠta je pošlo naopako? Mnogo je rečeno o Erdoganovoj opsesivnoj nameri da bude novi „sultan“. Njegovi poslednji potezi nedvosmisleno pokazuju da je sukobe sa Kurdima upotrebio za jačanje nacionalističke struje i obračun sa protivnicima metodama policijske države. Erdoganovoj radikalizaciji doprineli su i nedefinisan odnos zapada prema Turskoj i raspoređivanje ruskih vojnih snaga na njenim granicama. Jedan učesnik na nedavno održanoj međunarodnoj konferenciji u Bodrumu upitao je šta bi se dogodilo kada bi Turskoj bilo ponuđeno članstvo u EU. Mnogi liberalno orijentisani građani smatraju da je za takvu ponudu sada prekasno. Pregovori o pristupanju EU su zastali pre mnogo godina, pre svega zato što je evropskoj javnosti bila neprihvatljiva ideja povezivanja sa tako velikom muslimanskom zemljom. To je u Turskoj izazvalo refleks približavanja Rusiji (najvećem snabdevaču Turske energijom) i Bliskom istoku (ideji „neootomanske“ diplomatije, okončane izbijanjem rata u Siriji).\nJedan francuski poslanik mi se 2005. hvalio kako je predstavljanje Turske kao strašila efikasan način pridobijanja glasača. U pitanju je stara evropska fobija od muslimanskog prodora na zapad, koja je našla svoju novu potvrdu u usponu Islamske države. Evropljani se danas obraćaju jednoj promenjenoj Turskoj. Na pitanje ko je njen glavni međunarodni partner, samo 23% građana na tom mestu vidi SAD, a o EU i Nemačkoj se povoljno izjašnjava oko 40% građana. Turska je pretendovala na mesto regionalne „meke“ sile. Sada je suočena sa slabljenjem ekonomije, nesigurnošću i rastom nezadovoljstva građana. Sve ovo će se odraziti na rezultate predstojećih izbora.\nEgejsko more kod Bodruma će uskoro biti prehladno za izbeglice. „U toliko hladnoj vodi umireš za 20 minuta“, kaže jedan turski spasilac i pokazuje mi zaplenjene lažne prsluke za spasavanje koje krijumčari prodaju izbeglicama: komade tkanine i sunđera sa lažnim etiketama. EU je spremna da poveća pomoć Turskoj, ali za rešenje višestruke krize u ovoj zemlji potrebno je više od novca: jasan stav Evrope o tome kakav odnos zaista želi sa zemljom u kojoj su mnoga evropska obećanja – ne samo humanitarna – ostala neispunjena.\nNatalie Nougauyrède, The Guardian, 16.10.2015.\nSrodni link: Social Europe: Turska – suvišni izbori


Očevi u Francuskoj dobijaju plaćeno porodiljsko 28 dana - Bebac.com\n24.09.2020. / Izvor: Novosti.rs\nOvu pogodnost će moći da koriste očevi, bez obzira na to da li su u braku, slobodnoj vezi, razvedeni, razdvojeni...\nNovopečene tate u Francuskoj ubuduće će uz tek rođene bebe moći da ostanu na plaćenom odsustvu 28 dana, dvostruko duže nego do sada, saopštio je juče predsednik ove zemlje Emanuel Makron, od kojih će sedam dana morati obavezno da koriste, prenose Novosti.\nOva obaveza je uvedena da bi se istakla važnost porodičnog jezgra, dovela u ravnotežu važnost oca i majke, podelile obaveze, da bi se steklo poverenje, došlo do zbližavanja s bebom, ostvarila harmonična veza i fizička i emotivna bliskost.\nPrethodna mera, u dužini od dve nedelje, uvedena je 2002. godine i Francuska je tada bila jedna od retkih zemalja s tako naprednim zakonom. Posle najnovijih promena, sada se nalazi na četvrtom mestu u EU po dužini plaćenog odmora za očeve. Španci odobravaju 12 nedelja, što će od sledeće godine porasti na 16, Švedska 60 dana, a Finska 54. Iza Francuske je Portugalija, sa 25 dana.\nU Nemačkoj ne postoji poseban dopust za očeve, već otac i majka deteta mogu između sebe da podele 14 meseci odmora, u visini od 67 odsto od plate, a najviše 1.800 evra mesečno.\nU Francuskoj će važiti ista finansijska pravila za očeve kao i za majke. Dobijaće svoju osnovnu platu, s maksimumom od 89 evra dnevno. Španci, koji su najdalje otišli u ovim pogodnostima, očevima isplaćuju 100 odsto plate, Šveđanni 80, a Finci 70.\nTri dana odusustva s posla francuskim očevima će plaćati firma, a ostatak od 25 dana socijalno osiguranje. Računa se da će to državu koštati oko 500 miliona evra godišnje, uz još toliko koliko se izdvaja za dosadašnjih 14 dana.\nOdmor će moći da koriste očevi, bez obzira na porodičnu situaciju, odnosno da li su u braku, slobodnoj vezi, razvedeni, razdvojeni, ako žive ili ne u istom stanu s majkom i detetom. Ove pogodnosti će moći da koristi i treća osoba koja nije biološki otac, ukoliko majka živi s njom.\nU slučaju da se rode blizanci ili više beba odjednom, očevi će imati pravo na dodatnih sedam dana. Mera stupa na snagu od sredine sledeće godine, a utvrđena je i kazna za firme koje je ne budu poštovale, koja iznosi 7.500 evra.\nKako tata može otići na porodiljsko bolovanje u Srbiji? >>\nNa Islandu bracni partneri imaju ukupno 10 meseci placenog porodiljskog, 4 pripadaju majci (prvih mesec dana je obaveza da bude uz dete, ostatak moze iskoristiti u naredne dve godine), 4 pripadaju ocu (moze ih iskoristiti u naredne dve godine) a preostala 2 dele kako zele. Naravno, majka moze... Čitaj dalje\nAko u Spaniji očevi imaju 12 nedelja sto ce porasti na 16,koliko onda imaju majke? U Svajcarskoj majke imaju 16 nedelja a ocevi tek treba da dobiju 2 ned. u kantonu gde ja zivim. Znaci da roditeljstvo nije svuda isto, bas prave velike razlike. Nek su nama bebe zive i zdrave, mi se moramo... Čitaj dalje